Svetska nedelja dojenja, Niš – veliki svetski zajednički podoj – Super beba\nSvetska nedelja dojenja, Niš – veliki svetski zajednički podoj\n31/07/2015 Najave aktivnostiTereza\n“Big Latch On” – globalna akcija simultanog dojenja širom sveta (Velika zajednička SVETSKA podrška dojenju)\nSvake godine od 1 – 7 avgusta, sa ciljem podizanja svesti o značaju dojenja i o potrebi sveukupne podrške WABA (World Alliance for Breastfeeding Action) organizuje obeležavanje Svetske nedelje dojenja. Svetska nedelja dojenja se obeležava u više od 120 država i podrazumeva podržavanje WHO/UNICEF dokumenta pod nazivom Innocenti Declaration, u kom su ispisane dobrobiti dojenja kao i globalni i ciljevi vlada.\nKako bi obeležili Svetsku nedelju podrške dojenju u petak 31.07. i SUBOTU 01. avgusta 2015. godine hiljade dojilja će zajedno sa svojim bebama i decom širom sveta napraviti okupljanja u svojim gradovima kako bi učestvovale u zajedničkom dojenju u okviru akcije BIG Latch On (BLO). Naša lokacija za Srbiju će se odigrati u Nišu u Amfiteatru na Keju sa početkom u 10:30, 1. avgusta. Učesnici će se okupiti u 10:00 kako bi se svi na vreme organizovali za podoj.\nPrvo ovakvo okupljanje u svetu odigralo se na Novom Zelandu u mestu Aotearoa 2005. godine a sada se već odvija na globalnom nivou. Ove godine cilj nam je da oborimo record iz 2013. godine koji je iznosio 14,173 majke i dece i ukupno prisustvo podrške akciji od 23.906 učesnika.\nDojenje pomaže pravilan rast i razvoj bebe/deteta. Bebe/deca koja nisu dojena podložnija su povećanom riziku od oboljevanja kao i od smrtnosti, gojaznosti u starijem dobu, dijabetesu, kardiovaskularnim oboljenjima, osteoporozi, predmenopauznim kancerima dojke i jajnika (oboje i majka i beba). Svetska zdravstvena organizacija (WHO) preporučuje isključivo dojenje do bebinih 6 meseci kako bi se što bolje iskoristile prednosti koje dojenje daje i bebi i majci, a zatim nastavak dojenja do druge godine i dalje ukoliko je to želja deteta i majke.\nIz arhive 2014.: Majke iz Niša učestvovale u Svetskom simultanom podoju\n← Za tu ženu iz Lapada muškarac bi trebao naći kamen te joj isklesati spomenik\tObeležimo zajedno Svetsku nedelju dojenja u Nišu →


Zelenović: SNS politički cirkus - Glas Podrinja\nNAPREDNjACI ZAPOČELI PROTESTE ISPRED GRADSKE UPRAVE\nZelenović: SNS politički cirkus\nOdbornici i članovi Srpske napredne stranke u Šapcu okupljaju se od utorka u 5 do 12 ispred Gradske uprave i traže ostavku gradonačelnika Nebojše Zelenovića, gde budu do 14 časova, posle čega idu ispred Međuopštinskog istorijskog arhiva. Naprednjaci najavljuju okupljanje i narednih dana.\nGradonačelnik Zelenović je izjavio da to nije ništa novo i da SNS u Šapcu od 2012. pokušava da promeni vlast na nelegitiman način. Posle izbora 2016. godine, na kojima su izgubili, pokušavali da promene vlast i to se zove politički kriminal.\n-Oni su zloupotrebili sve institucije, policiju, tužilaštvo, sudove i pokušali su da promene vlast u Šapcu i nisu uspeli. Ja im kažem da neće ni uspeti. Jedini način da se promeni vlast u Šapcu su izbori koji će se desiti kada dođe vreme i siguran sam da ćemo na njima ponoviti dobar rezultat. Čitava politika SNS i Aleksandra Vučića je jedan politički cirkus i ovi ljudi koji sada protestuju ispred zgrade GU su učesnici u tom cirkusu. Aleksandar Vučić je od grada Šapca oteo 30 miliona evra i taj novac je oteo i od meštana Majura i Donjeg šora i svih mesnih zajednica Šapca. Ipak i pored toga grad Šabac ima u budžetu 10 miliona evra i uradiće sve što je po planu predviđeno i odlučeno na Skupštini grada i najpametnije moguće ćemo potrošiti taj novac, rekao je Nebojša Zelenović i dodao da grad, uprkos svemu, taj novac ima zato što ima najbolje organizovanu javnu administraciju, najmanji broj zaposlenih po stanovniku u Srbiji, najbolje organizovana javna preduzeća i ustanove.


Kacin: Nemojte zloupotrebljavati Vojvodinu | Autonomija\nKacin: Nemojte zloupotrebljavati Vojvodinu\nVojvodina već ima kapacitete i mehanizme koji će joj omogućiti da koristi sredstava EU\nIzvestilac Evropskog parlamenta za Srbiju Jelko Kacin izjavio je da je odluka Ustavnog suda Srbije da ospori dve trećine odredaba pokrajinskog statuta „fakat“ prema kojem treba postupiti, a ne koristiti to kao instrument za politizaciju.\n„To je važno za stvaranje pravne države i racionalnog dijalog između institucija, a kako bi Srbija bila u stanju da Vojvodinu iskoristi kao snažan argument na putu ka EU. I umesto da se bavi Vojvodinom tako da je iskorištava kao materiju za politički obračun, treba da pokaže da je odgovorna prema svojoj budućnosti“, rekao je Kacin za Radio-televiziju Vojvodine.\nOn je istakao da Vojvodina već ima kapacitete i mehanizme koji će joj omogućiti da koristi sredstava EU, što bi, prema njegovim rečima, bio primer da se i drugi delovi Srbije osposobe da koriste ta sredstva.\nKacin je rekao da su priče o tome da Brisel odlučuje o tome da li će u Srbiji biti vanrednih parlamentarnih izbora ili ne „običan blef“.\n„Niko iz EU neće odgovoriti Srbiji da li je bolje da ima te izbore ili ne. Srbija je suverena i odlučuje sama za sebe“, Neka Srbija ne radi ništa za Brisel, već samo neka brine za sebe“, rekao je Kacin za Radi-televiziju Vojvodine.\nKacin je dodao da Brisel ne odlučuje o tome da li će Srbija imati vanredne parlamentarne izbore, ali da mora znati da li je i koliko, ili više nije operativan aktuelni saziv Skupštine Srbije.\n„Mi smo spremni da podržavamo Srbiju u njenim naporima i zato je važna sinhronizacija našeg rada“, rekao je on i dodao da sa stanovišta EU postoji scenario A ili scenario B, u zavisnosti da li će biti vanrednih izbora u Srbiji ove godine.\nPrema njegovim rečima, u Srbiji istovremeno postoji zloupotreba medija, koje „političke elite koriste da bi diskreditovali jedni druge“.\n„U tome učestvuju političke partije koje su uvek zloupotrebljavale medije kao kanale svojih nadmetanja. Međutim, pitanje slobode medija, kao i njihove odgovornosti i profesionalnosti je uključeno u poglavlja 23 i 24. A bez rešavanja tog problema, neće biti napretka“, poručio je Kacin.


Dodik: Rat nikad nije bio opcija za Srpsku, treba očuvati mir - mojKontakt portal - Radio Televizija Kontakt\nDodik: Rat nikad nije bio opcija za Srpsku, treba očuvati mir\nBy Petar Avlijas / 08. 11. 2021.\nRat nije opcija za rješavanje bilo kakvih pitanja u BiH i svi procesi treba da budu politički, rekao je Milorad Dodik na konferenciji za novinare u Istočnom Sarajevu, a nakon sastanka sa zamjenikom pomoćnika državnog sekretara SAD, Gabrijelom Eskobarom.\nDodik kaže da je pitanje rata tema koja nema nikakvog realnog osnova.\n“Ni ja ni bilo ko iz Republike Srpske nije prizivao rat kao opciju i u tom pogledu smo apsolutno saglasni da treba očuvati mir”, poručio je Dodik.\nNaveo je da će Republika Srpska nastaviti da brine o sebi jer je to jedini način da se očuva ustavna BiH.\n“Eskobaru sam ponudio konkretne prijedloge. Rekao sam mu da svi oni koju zveckaju oružjem u BiH, trebaju da budu predmet brzih intervencija. Protiv takvih treba da se usmjere međunarodne snage. Niko ne smije da upotrebljava oružje protiv drugih”, kazao je Dodik.\nKada je riječ o Dejtonu, Dodik je istakao da načelno po tom pitanju nema problema sa Eskobarom.\n“Oni to vide u nekoj drugoj formi, a mi u formi koja je vazana za stalno otimanje od Srpske, stalnu destabilizaciju Srpske. Mi ne dijelimo vrijednosti BiH koja je pravljena tako što je kršen Ustav”, rekao je Dodik.\nSutra susret sa Erdoanom o situaciji u BiH\nSrpski član Predsjedništva BiH Milorad Dodik najavio je danas da sutra odlazi u Ankaru gdje će o situaciji u BiH razgovarati sa predsjednikom Turske Redžepom Tajipom Erdoanom.\nDodik je izrazio ubjeđenje da je Erdoan do sad dobijao pogrešne i jednostrane informacije o stanju u BiH.\n“Želim da mu objasnim da ga smatram velikim liderom, jedne velike države i nacije, prirodno zainterosovane za podršku i pomoć, u političkom smislu Bošnjacima, ali sam uvjeren da je on čovjek koji ne želi da radi ništa na teret drugih naroda u BiH i u tom pogledu vidim prostor da možemo da razgovaramo”, rekao je Dodik na konferenciji za nivinare u Istočnom Sarajevu nakon sastanka sa zamjenikom pomoćnika državnog sekretara SAD Gabrijelom Eskobarom.\nNa sastanku sa Eskobarom ni riječi o sankcijama\nSrpski član Predsjedništva BiH Milorad Dodik izjavio je da na današnjem sastanku sa zamjenikom pomoćnika državnog sekretara SAD Gabrijelom Eskobarom nije bilo riječi o sankcijama.\n“Vjerovali ili ne nismo progovorili ni jednu riječ o tome”, rekao je Dodik na konferenciji za novinare u Istočnom Sarajevu.\nOn je naveo da je Eskobaru na sastanku u Sarajevu iznio primjedbe na neke njegove tvrdnje, te da je američki diplomata rekao da je bio pitan i da ne želi spekulativno da se odnosi ni prema čemu.\nDodik je napomenuo da ne bi imao primjedbu ni o kakavoj priči o svom bogatstvu ili nečem drugom, ali je ukazao da se u američkoj Ambasada primaju regionalni lideri ispred kojih stoji predznak korupcije.\n“U Sarajevu se svi sreću sa ljudima koji imaju taj predznak. Milorad Dodik nema nijednu presudu, niti se ijedan postupak vodi protiv njega. Nisam presuđen, niti osuđen, niti ima proces koji se vodi protiv mene”, naglasio je Dodik i napomenuo da sankcije SAD protiv njega već postoje.\nBanjaluka: Danas plivanje za Časni krst, pliva i gradonačelnik\n“Zimska banjalučka transverzala” 23. januara: Pješke od Beme do Šibova\n“Plavi telefon” zazvonio rekordnih 10.700 puta\nPijan iz kombija uznemiravao Banjalučane\nJovana Jeremić objavila Putinovu sliku: “O muškarcima toliko”


Vesti Autor:Beta, FoNet27. feb. 202110:50 > 14:28248 komentara\nPredsednik Srbije Aleksandar Vučić izjavio je da je sednica Saveta za nacionalnu bezbednost odložena zbog veštačenja dokaza o kriminalnoj grupi Veljka Belivuka, kako se ne bi ugrozio dokazni postupak, i najavio njeno održavanje najkasnije u četvrtak. "Imamo formalno-pravne probleme, čekamo dodatno veštačenje da nam neko ne bi rekao sutra da to što smo pokazali građanima ne može da se koristi u dokaznom postupku. Zato čekamo završetak veštačenja", kazao je Vučić tokom gostovanja na TV Prva.\nOn je za TV Prva rekao da će objavljivanja tih detalja šokirati građane Srbije, ali i celu Evropu i svet.\n„U toj borbi ćemo pobediti, to sam obećao pre nekoliko meseci. I svako ćemo dete i čoveka u Srbiji zaštititi od onih koji misle da je moguće da izvrše najgnusnija kriminalna dela jer imaju leđa“, dodao je on.\nKomentarišući fotografiju svog sina Danila sa uhapšenim članom navijačke grupe „Alkatraz“ Damjanom Šobićem, Vučić je rekao da je Danilo tada imao 16 ili 17 godina i dodao da i on sam ima puno slika s ljudima „s one strane zakona“ kada je „živeo takav život“.\n„Pa šta to znači“, upitao je Vučić.\nGovoreći o izjavi profesora Pravnog fakulteta i bivšeg čelnika Partizana Vladimira Vuletića, da Vučić ne bi trebalo da govori o detaljima pre podizanja optužnice protiv Belivuka, on je naveo da će građani videti „ko se ponašao nedopustivo“, Vuletić ili on.\nVeći broj pripadnika MUP-a radi na mojoj diskreditaciji\nVučić je izjavio i da organizovana kriminalna grupa radi na njegovoj diskreditaciji, kao i da je u to umešan i veći broj pripadnika Ministarstva unutrašnjih poslova.\nNaveo je da je toga postao svestan u trenutku kada je objavljena slika njegovog sina Danila, koji je u kafiću gledao fudbalsku utakmicu izmedju ostalog sa osobom koja je, kako je Vučić naveo, pravosnažo osudjen za tuču ali ne i za trgovinu drogom.\n„(Tada smo shvatili) da je nemoguće da to radi kriminalna grupa, pa smo zaključili ko je iz policije to dostavio… Oni znaju koliko sam osetljiv na decu, zbog krivice koju osećam zbog toga što su prošli kroz razvod, kao i na brata (Andreja Vučića)“, rekao je predsednik.\nOn je naveo i da je saznao da su se policijski generali i pukovnici o njegovoj porodici „davali lažne informacije nekome“, da zna po čijem nalogu je to činjeno, ali da ne želi da radi posao Unutrašnje kontrole u policiji.\n„(Trebao sam) da imam bolji periferni vid i da sagledavam i verujem ljudima koji su me nešto upozoravali… Ja dnevno dobijem 50 pisama jednih protiv drugih, koja ne čitam, ali sam nečemu od toga trebao da poverujem“, kazao je Vučić.\nOpozicija bi da troši novac i maltretira građane dva ili tri puta\nVučić je najavio i da će vlasti razgovarati sa predstavnicima obe grupe opozicionih stranaka, i s onima koji zahtevaju prisustvo zvaničnika Evropske unije u razgovorima o izmenama izbornih uslova, i s onima koji to ne žele.\nPovodom zahteva dela opozicije da se razdvoje predsednički i lokalni uslovi, Vučić je za TV Prva rekao da je važno da izbori budu sledeće godine, a da su te inicijative rezultat želje da se građani „maltretiraju dva ili tri puta“.\n„Samo jedanput, 2004. godine smo imala razdvojene izbore. (Predstavnici opozicije) žele građanima ;da otmu pare tako što će isti proces ponavljati u više navrata. Održavanje izbora košta više miliona evra, (a oni žele) da umesto da asfaltiramo puteve ili podelimo novac, ispunjavamo nečiju patološku potrebu. Zato što misle da će da osvoje izbore u Beogradu, a izgubiće ubedljivije nego što misle“, kazao je Vučić.\nNaveo je i da tzv. „non pejper“, neformalni dokument iz SAD i EU u kom se zahteva priznanje Kosova, ne postoji, ali da očekuje pojačavanje pritisaka na Srbiju u predstojećem periodu.\nDozvolu u Batajnici nemaju pomoćni objekat i deo apoteke\nPovodom pisanja lista Danas, koji je objavio da je kovid-bolnica u Batajnici izgrađena bez građevinske i upotrebne dozvole, Vučić je izjavio da svi objekti u kompleksu imaju građevinsku dozvolu, sem jednog pomoćnog objekta i dela apoteke.\n„Mi smo žurili da spasimo živote… Nije tačno ni da je firma koja je izgradila bolnicu zaradila, oni se sada muče da prežive. Verovatno žele da srušimo bolnicu, da bude da nismo izgradili nijednu, kao oni“, kazao je Vučić.\nBogati vakcinišu kučiće i mačiće samo da siromašni ne dobiju vakcine\nZbog signala iz Brisela, da će Evropska unija dozvoliti putovanja u države-članice samo osobama koje su imunizovane Fajzerovom, AstraZenekinom ili Moderninom vakcinom, Vučić je kazao da to već izaziva probleme sa distribucijom, kojoj se Srbija prilagodila.\n„Mi ćemo da nastavimo vakcinaciju brže od njih, pa ćemo mi da njima uvedemo kovid-pasoše… (EU) uvodi kovid-pasoše za zemlje Zapadnog Balkana. Više od dva meseca se vakcinišete a nama ste dali (nula) vakcina… Bogate zemlje će tri puta da vakcinišu kučiće, mačiće i papagaje samo da siromašnije (ne dobiju vakcine). Sad ćemo i mi da se ponašamo kao pijani milioneri pa da vidimo ko će kako da dobije vakcine“, rekao je predsednik koji je najavio dolazak još nekoliko miliona doza raznih vakcina.\nNajavio je da će 5. marta stići još 500.000 doza Sinofarmove (kineske) vakcine, da će kasnije doći i dodatne doze Fajzerovog cepiva, a da će možda doći i medicinska sredstva iz Kovaks sistema.\nUdžbenici iz srpskog, istorije i geografije samo domaćim izdavačim\nVučić je najavio da će podneti inicijativu Vladi da samo državni izdavači mogu da objavljuju školske udžbenike srpskog jezika, istorije i geografije.\nRekao da će ga zbog toga „razapinjati“ inostrani tajkuni i ambasadori.\nKazao je da se, po udžbenicima istorije stranih izdavača, o Koncentracionom logoru u Jasenovcu uči deset minuta na jednom školskom času, kao i da na svoju ruku tumače šta je bio turski „danak u krvi“.\n„Ako me bude poslušala Vlada, onda će tako da bude“, naglasio je on.\nMoguća pomoć nezaposlenima i u centralnoj Srbiji\nPredsednik je nakon pitanja zašto se daje gotov novac za nezaposlene na Kosovu i Metohiji, najavio da će se razmotriti da takav vid podrške dobiju i nezaposleni u centralnoj Srbiji.\nVučić je rekao da je prosečna zarada u decembru prošle godine u Beogradu iznosila 700 evra, dok je pre sedam godina iznosila 473 evra.\nMinimalna zarada je sa 15.000 uvećana na 32.000 dinara, rekao je predsednik Srbije i najavio da će uslediti treći paket podrške privredi, a veruje da će biti i četvrtog ako bude dobre stope rasta BDP.\norganizovani kriminalVeljko Belivuk\npre 59 min 42


Ambasada SAD:Nemamo informacije o angažovanju Rajsove - Studio B\nAmbasada SAD:Nemamo informacije o angažovanju Rajsove\nAmbasada SAD:Nemamo informacije o angažovanju Rajsove Tanjug\nPolitikaPolitika Pocetna 28. 11. 2017. 17:46:45\n„Ambasada nema informacije o tome da se razmatra angažovanje Rajs za takvu poziciju.“\n„Mnoge akademske i istraživačke institucije u SAD uključene su svaki dan u javnu debatu o spoljnoj politici. Takve diskusije su važan deo demokratskog procesa“, navode u američkoj ambasadi u odgovoru na pitanje Tanjuga.\n„Ipak, te akademske i istraživačke institucije nemaju formalnu ulogu u formulisanju politike američke Vlade prema Srbiji ili prema nekoj drugoj zemlji“, zaključuju američkom diplomatskom predstavništvu u Srbiji.\n„Mislim da ima smisla da Sjedinjene Države budu deo tog procesa. Očigledno, pre svega, dve strane treba da ga vode. Evropska unija će nastaviti da igra dragocenu ulogu kao posrednik, ali Amerikanci ne bi trebalo da sede napolju. Trebalo bi da imamo svoju ulogu i pomognemo da se dijalog dovede do konstruktivnog završetka“, rekao je Vilson.\nAtlkantski savet, nevladina organizacija iz SAD, objavila je danas izveštaj o novoj američkoj strategiji za Balkan, a u njoj se predlaže uspostavljanje stalnog američkog vojnog prisustva u jugoistočnoj Evropi, zalaganje za „istorijsko pomirenje“ sa Srbijom i obnovaljanje reputacije SAD kao istinskog posrednika.


Izvor: JužneVesti.com, 28.Feb.2021, 17:22\nOd posledica korona virusa, prema zvaničnim podacima Ministarstva zdravlja, za poslednja 24 sata preminulo je još 14 osoba, a njih 5 se od kovida lečilo na jugu Srbije - 3 u niškom Kliničkom centru i 2 u Zdravstvenom centru u Vranju.\nU kovid objektima Univerzitetskog kliničkog centra Niš trenutno je na lečenju 170 pacijenata, od kojih je kod 125 potvrđeno prisustvo virusa.\nOd ukupnog broja hospitalizovanih, >> Pročitaj celu vest na sajtu JužneVesti.com << potvrđenih pacijenata, 7 je priključeno na aparate za veštačku ventilaciju i nalaze se u jako teškom opštem stanju - saopštavaju iz Kliničkog.\nJedan pacijent više u odnosu na dan ranije hospitalizovan je u leskovačkoj kovid bolnici pa se tamo na lečenju trenutno nalazi 54 pacijenta, dok je u u vranjskim kovid objektima na lečenju 151 pacijent, 8 više u odnosu na juče.\nU poslednja 24 sata u Srbiji je na koronavirus testirana 10.368 osoba, a prisustvo virusa potvrđeno je kod 2.809 testiranih.\nU zdravstvenim ustanovama širom Srbije trenutno je hospitalizovano 3.912 pacijenata, a njih 162 je na respiratorima.\nIzvor: OkRadio.rs, 01.Mar.2021, 11:57\nUprkos svim naporima lekara ZC Vranje, dva pacijenta sa potvrđenim virusom Covid-19 su preminula u poslednja 24 časa, objavljeno je iz Kliničkog centra Niš. Na jugu Srbije, u istom periodu, beleže se još tri žrtve kovida i to u Kliničkom centru u Nišu. Prema poslednjem preseku, u Srbiji...


Novi Sad – Evropska prestonica kulture 2021 - TONS\nHomepage Blog Novi Sad – Evropska prestonica kulture 2021\nNovi Sad je u Briselu proglašen Evropskom prestonicom kulture za 2021. godinu! Nakon finalne prezentacije projekta “Novi Sad 2021”, koju je u Briselu održala novosadska delegacija, panel nezavisnih eksperata doneo je istorijsku odluku da prvi grad van EU koji će poneti titulu bude upravo Novi Sad.\nOdluka je doneta nakon posete panela eksperata Novom Sadu i detaljne analize finalne aplikacije na 112 stranica. Delegacija koja je predstavila kandidaturu, sastavljena je od novosadskih umetnika, profesora, urbanista i kustosa, koju su predvodili Gradonačelnik Novog Sada, Miloš Vučević i predsednik Organizacionog odbora za kandidaturu Novog Sada za EPK 2021 i predsednik Upravnog odbora EXIT fondacije, Nemanja Milenković.\nDobijanje titule Evropske prestonice kulture otvara nova velika vrata za dalji razvoj Novog Sada ali i cele naše zemlje, i ne samo u oblasti kulture. Ova prestižna titula ima ogroman značaj za promociju i brendiranje grada, značajna je kako za razvoj kulturnog turizma, tako i za razvoj ostalih oblika turizma te u narednom periodu očekujemo i dalji porast kako domaćih tako i stranih turista iz regiona i sveta, a ovo je još jedna u nizu pozitivnih slika Novog Sada koju šaljemo u svet.\nTuristička organizacija Grada Novog Sada je sve ove godine radila na promociji ustanova kulture, predstavljajući ih na sajmovima, kroz sajt, društvene mreže, publikacije i ostale vidove promocije..\nOva titula nosi veliku odgovornost, ali daje i veliki podstrek da idemo u dobrom pravcu i da budemo još bolji.\nU duhu lepe tradicije održavanja manifestacije „Ledena šuma” i posvećivanju posebne pažnje najmlađim posetiocim...\nSlaveći velika imena srpske nauke, kroz umetnost i kulturu, Novi Sad je sinoć postao Evropska prestonica kulture. Viš...\nDoček – epidemiološke mere i večerašnji nastupi\nDoček – epidemiološke mere i večerašnji nastupi Svi programi na svečanom otvaranju Evropske prestonice kulture pr...


Maloprodaja - BELIF - Tvornica hemijskih proizvoda\nKao i uvijek firma Belif d.o.o. prati trendove i stanje na tržištu, pa tako ispunjavajući potrebe potrošača otvoren je maloprodajni objekat koji se nalazi u Industrijskoj zoni preko puta upravne zgrade firme, u zgradi firme Life Oil d.o.o.\nU našoj maloprodaji možete kupiti proizvode iz nekoliko proizvodnih programa: auto program, tretman bazenskih voda, sredstva za čišćenje, ulja i specijalni fluidi\nSvi proizvodi su po fabričkim cijenama.\nOsim naših proizvoda, u ponudi imamo i opremu za bazene: filtere, crijeva, plutače, mrežice, i ostalu opremu.\nUz navedenu ponudu na raspolaganju Vam je i naše stručno i ljubazno osoblje koje će Vam u svakom trenutku dati adekvatne savjete i odgovoriti na sva Vaša pitanja vezana za naše proizvode, a posebno pitanja vezana za tretman i održavanje bazena i bazenske vode.\nPored naših proizvoda u maloprodajnom objektu možete kupiti i motorna ulja za putnička vozila i laka komercijalna vozila proizvođača TOTAL (Francuska), čiji je generalni zastupnik za BiH firma Life Oil d.o.o., kao i OMV Petrol Ofisi motorna i industrijska ulja i maziva, čiji je ekskluzivni distributer za BiH firma Life Oil d.o.o.


PKS: Počela druga faza programa za početnike u biznisu | Boom93\nPKS: Počela druga faza programa za početnike u biznisu\nPrivredne komore Srbije (PKS) je danas saopštila da su početnicima u biznisu u Srbiji dostupni krediti s povoljnim kamatama i bespovratna sredstva.\nTa podrška iz druge faze “Programa promocije preduzetništva i samozapošljavanja” je namenjena novim preduzetnicima, i novooosnovanim poljoprivrednim gazdinstvima, mikro i malim privrednim društvima koja postoje do dve godine, i svima koji imaju ideju za sopstveni biznis ili unapredjenje dosadašnjeg poslovanja.\nProgram obuhvata petodnevnu obuku za izradu poslovno-investicionog plana, povoljne kredite komercijalnih banaka, garanciju za kredite banaka-partnera, bespovratna sredstva korisnicima koji uspešno otplate kredit u iznosu do 20 odsto ukupnog investicionog ulaganja koje se finansira u okviru Programa.\nKrediti u maksimalnom iznosu do 3.600.000 dinara dodeljivaće se za finansiranje investicija i za operativne troškove, uz povoljne uslove otplate i pogodnosti u vidu niže kamatne stope koja je fiksna u maksimalnom iznosu od 5,99 odsto na godišnjem nivou, saopštila je PKS.\nCilj tog programa je “stvaranje stimulativnog ambijenta za početnike u poslovanju, unapredjenje uslova poslovanja u sektoru mirko, mali i srednjih preduzeća i preduzetništva i otvaranje novih malih i srednjih preduzeća i preduzetničkih radnji”, piše u saopštenju.\nU prvoj fazi programa učestvovalo je 417 početnika u biznisu koji su prošli stručno-edukativne radionice u 18 gradova u Srbiji, uz podršku redavača PKS.\nProgram sprovodi Kancelarija za upravljanje javnim ulaganjima u saradnji s Fondom za razvoj Srbije i uz stručnu podršku Nemačke razvojne banke (KFW).\nOznakebespovratna sredstva Braničevski okrug dostupni krediti PKS početnici u biznisu Privredna komora Srbije\nStalno unapređenje automatskog upravljanja proizvodnjom u termoelektranama


SSP i DS uputile delu opozicionih stranaka predlog sporazuma o saradnji – Politika – radiosabac.com\nSSP i DS uputile delu opozicionih stranaka predlog sporazuma o saradnji – Politika\nStranke opozicije okupljene oko Stranke slobode i pravde (SSP) Dragana Đilasa i Demokratske stranke (DS) uputile su stranci Zajedno za Srbiju Nebojše Zelenovića i Ne davimo Beograd svoj predlog sporazuma o saradnji, a prema saznanjima portala Nova.rs taj tekst će biti upućen i Narodnoj stranci Vuka Jeremića.\nPredlog sporazuma koji su sastavili SSP, DS, Pokret slobodnih građana i Pokret za preokret bazira se na dogovoru o nenapadanju, jednoj listi za beogradske izbore, ukrupnjavanju opozicije u više saveza na republičkom nivou i zajedničkom kandidatu za predsednika Republike.\n„Prema izveštajima svih relevantnih, domaćih i međunarodnih organizacija, u Srbiji nema slobode medija, izborni proces je kompromitovan, a demokratija uništena. Odlučni u borbi za promenu sistema i povratak države građanima, usvajamo Sporazum o saradnji“, navodi se u dokumentu koji prenosi Nova.rs.\nStranke opozicije se obavezuju da će snagu koncentrisati na borbu protiv „nestručnog, bahatog i kriminalizovanog režima i da se u skladu sa tim nećemo baviti međusobnim razlikama, kao i da ćemo se jedni prema drugima ophoditi sa dužnim poštovanjem, bez međusobnih optužbi, negativnih ocena, diskvalifikacija i drugih vidova negativnih javnih nastupa i delovanja“.\n„U slučaju odluke da učestvujemo na izborima, zajedničkim snagama obezbedićemo direktnu kontrolu izbornog procesa, što uključuje mobilizaciju i obuku kontrolora za rad na biračkim mestima i dogovor o svim oblicima pravne zaštite birača i izbornog procesa, uz poštovanje zakonskih normi i preporuka OEBS“, dodaje se.\nU slučaju izlaska na izbore opozicija se obavezuje da će uraditi sve kako bismo formirali jedinstvenu listu za izbore u Beogradu, insistirati na ukrupnjavanju opozicije na republičkom nivou kroz formiranje jednog ili više predizbornih saveza i raditi na pronalaženju zajedničkog kandidata za predsednika Republike, koga će iskreno i u punom kapacitetu podržati sve organizacije potpisnice.\nUkoliko budu učestvovali na izborima, opozicija se obavezuje da će formirati postizborne koalicije u okviru kojih će najjača opoziciona lista dati kandidata za gradonačelnika Beograda i/ ili premijera, što je garancija poštovanja većinske izborne volje građana.\nStranke će sarađivati isključivo sa dokazanim opozicionim snagama, što isključuje bilo kakvu javnu ili prikrivenu saradnju sa režimskim partijama na bilo kom nivou vlasti.\nOvaj sporazum je otvoren za sve opozicione snage koje ne pregovaraju sa Vučićem, kao i pojedince koji su dokazani borci protiv ovog režima koji uništava Srbiju, zaključuje se u predlogu sporazuma.


Pravila o zaštiti privatnosti – Sunny Bay Aparthotel, zvanični veb sajt | Apart-hoteli u Sani Biču\nOva Izjava o zaštiti privatnosti se odnosi na veb sajt www.sunnybay.eu koji je u vlasništvu i kojim upravlja objekat Sunny Bay Aparthotel. Izjava o zaštiti privatnosti opisuje način na koji prikupljamo i koristimo lične podatke koje unesete na našem veb sajtu: www.sunnybay.eu. Takođe objašnjava opcije koje su vam dostupne u pogledu naše upotrebe vaših ličnih podataka i kako možete da pristupite tim podacima i da ih ažurirate.\nUkoliko ne želite da dozvolite obradu podataka kao što je opisano u stavkama C-F, a nije vam direktno dostupna ova opcija (na primer, u podešavanjima naloga), kontaktirajte objekat na manager@sunnybay.eu .\nOslanjamo se na to da ćete se pobrinuti da svi vaši lični podaci budu potpuni, tačni i aktuelni. Molimo vas da nas što pre obavestite o bilo kakvim promenama ili greškama u vezi sa vašim ličnim podacima na manager@sunnybay.eu . Vaš zahtev ćemo obraditi u skladu sa važećim zakonom.\nUkoliko imate pitanja ili nedoumice u vezi sa načinom na koji obrađujemo vaše lične podatke, ili ako želite da primenite svoja prava u skladu sa ovim obaveštenjem, možete slobodno da nas kontaktirate na manager@sunnybay.eu . Takođe, svoja pitanja i nedoumice možete da uputite lokalnim organima za zaštitu podataka.


- Posle šetnje gradom, Vladan i Marko su svratili do prodavnice u toj zgradi kada je počeo napad. U trenutku kada je pala bomba, Vladan je Marka držao u naručju, pokušavajući da ga zaštiti, ali su zajedno nastradali – s knedlom su govorili za "Blic" mališanovi rođaci ranijih godina.\nMarko bi danas imao 22 godine, verovatno bio treća godina fakulteta i živeo život dostojan jednog mladog čoveka, međutim, ušao je istoriju kao najmađa osoba koja je stradala od "Milosrdnog anđela".\nBeba Bojana najmlađa žrtva\nBeba Bojana Tošović, iz Merdara, sa ocem Božinom, početkom aprila 1999. godine, nastradala je od NATO bombi. Tada jedanaestomesečna devojčica poginula je u očevom naručju kada su rakete, koje su zasule maleno selo na administrativnoj liniji kuršumlijske i podujevske opštine, pale na njihovu kuću. U ovom napadu jedina je preživela devojčicina majka Marija i sama teško ranjena u sedmom mesecu trudnoće.


02:23: AM ponedeljak 1 marta, 2021\nPosted on 27. jula 2020. at 31. jula 2020. by Ist Media\nBOR, (IST Media) Prema istraživanju podataka o 20 najvećih privrednih dužnika za utrošenu električnu energiju u Srbiji, koje je sproveo dnevni list Blic, JKP „Toplana Bor“ nalazi se na neslavnom sedmom mestu sa dugovanjima koja iznose čak 702,5 miliona dinara.\nPored toga što će novac svih Borana od četiri miliona evra morati da se izdvoji za dugovanja Apotekarske ustanove „Bor“ prema poveriocima, pitanje je da li će se i dugovanja Toplane od skoro šest miliona evra sručiti na grbaču građana, ili će ovo preduzeće konačno nekada početi da posluje rentabilno i samo vraćati dug.\nKako se koja vlast u Boru menjala tako su se smenjivali i direktori, ali niko nije snosio posledice zbog minusa za struju, budući da se uvek prebacivalo na socijalnu komponentu, odnosno, da Toplana greje Borane po povlašćenoj ceni kako bi zaštitila standard stanovništva.\nGradonačelnik Bora Aleksandar Milikić, kaže za istmedia.rs da se dugovi Toplane provlače još od 2000. godine, i da su znatno uvećani po osnovu kamate.\nOn se nada da će uz pomoć sredstava KFV banke i Banke za obnovu i razvoj (postizanje energetske efikasnosti i zamena vrelovoda), kao i najavljenom saradnjom sa Kancelarijom za javna ulaganja, kojom se predviđa izgradnji dve nove toplane u Boru na rentabilne energente, ovo preduzeće poslovati rentabilnije i da će samo moći da otplaćuje svoja dugovanja.\nU istraživanju Blica se konstatuje i da je najodgovornija bila kineska kompanija „Ziđin“, koja je na račun EPS-a na ime utrošene električne energije uplatila 250 miliona dinara i svoj dug sa februarskih 1,2 milijarde svela na 870 miliona.\nZaključuje se da je reč uglavnom o istim kompanijama dužnicima kojima se dugovi tolerišu godinama i struja ne isključuje, što bode oči jer obični potrišači nemaju tu privilegiju.


Uskoro duži video sadržaji na TikTok platformi | PC Press\nUskoro duži video sadržaji na TikTok platformi\n6. juli 2021. 5. juli 2021. Filip Majkić\nNe valja da je dug, ali ne valja ni da je kratak – koliko ste samo puta čuli tu diskusiju? Naravno, govorimo o video sadržajima na internetu, za koje je nekada važilo da ne trebaju biti duži od 8 minuta, pa posle da ne budu kraći od 10 minuta, pa da trebaju da budu oko 15 minuta…to se sve okrenulo naglavačke kada je došla TikTok platforma, koja je iz korena promenila shvatanje i percepciju trajanja videa.\nDo tri minuta\nTikTok platforma, koju prevashodno koriste tinejdžeri i mladi, je uvela trend kratkih video sadržaja. Trenutno je ograničenje dužine videa 60 sekundi. Međutim, uskoro će dužina videa na TikTok platformi biti tri minuta!\nOvo je u zvaničnoj poruci objavio Drew Kirchhoff, Product Manager za TikTok. On je naveo da su kreatori sadržaja dugo i intenzivno razgovarali sa predstavnicima kompanije, te da je zahvaljujući njihovim povratnim informacijama doneta odluka da maksimalno trajanje videa bude produženo tri puta, odnosno na do tri minuta.\nGlavna primedba koju su kreatori sadržaja izneli jeste što u praksi uvek moraju da dele video sadržaje jer je veoma teško u samo jednom minutu reći sve što se želi, pa tako ogroman broj videa ima svoj drugi i treći deo (part 2, part 3). Nakon toga je sprovedeno testiranje ove funkcije u zatvorenom krugu, te je nakon pozitivnih reakcija doneta odluka da se uvedu duži video sadržaji na TikTok platformi.\nNa ovan način korisnici više neće biti “prisiljavani” da gledaju po nekoliko video sadržaja u nizu, a provodiće i više vremena unutar aplikacije, što otvara brojne mogućnosti za TikTok, budući da je vizija kompanije da maksimizuje angažovanje unutar TikTok aplikacije. Očekuje se da nova funkcija postane dostupna korisnicima širom sveta u etapama, sukcesivno po regionima.\nTagovi: TikTok, video\n← Kompanija Masimo traži da se Apple Watch Series 6 satovi povuku iz prodaje\nGoogle uklonio devet aplikacija iz Play Store-a →


Koliko je ministar Novak omekšao američki stav o „Severnom toku 2“ - Sputnjik Srbija\n19:11 28.06.2018 (osveženo 19:47 28.06.2018) Preuzmite kraći link\nČini se kao da su zvaničnici SAD neočekivano promenili ton komentara na račun „Severnog toka 2“. Sasvim nedavno su Amerikanci pretili da će naći način i instrumente da stanu na put tom energetsko-strateškom projektu. Sada se, međutim, retorika promenila, pa se može čuti da žele da „promene format“ ovog poduhvata i to kako kažu „diplomatskim putem“.\nKonkretno, zamenica pomoćnika državnog sekretara SAD Sandra Oudkirk je izjavila da „su u Evropi ostale poluge kojima bi se mogao promeniti format tog projekta, kako bi on zaista odgovarao standardima energetske nezavisnosti“. Ne čuje se više „ugasiti“ ili „zatvoriti“ projekat, već „preformulisati“, tj. „promeniti format“.\nI dok jedna grupa stručnjaka podseća da je Oudkirkova o istom gasovodu govorila u krajnje negativnoj konotaciji, drugi smatraju da promena pristupa ili načina na koji se ona izražava ne bi trebalo da zavede javnost. Zamenik generalnog direktora ruskog Nacionalnog fonda za energetsku bezbednost Aleksej Grivač u izjavi za Sputnjik ističe da ne bi trebalo obraćati pažnju na tu omekšanu retoriku, jer se time ipak suština ne menja.\n„Ne bih pridavao značaj promeni retorike, jer se u suštini ništa ne menja. Zvaničnici SAD su bili, ostali i biće protiv jačanja energetskog saveza sa Rusijom. Vašingtonu se ne dopada to što Rusija i Evropa nastavljaju da sarađuju tesno i bez posrednika. Ta saradnja predstavlja opasnost za američku dominaciju u regionu i američki uticaj na evropske političare. Sami vidite da zamenica državnog sekretara daje sebi za pravo da govori o energetskoj bezbednosti. Znate, to bi bilo kao da evropski komesar za energetiku Maroš Šefčovič iz čistog mira kaže Amerikancima: ’Ne bi trebalo da gradite gasovod iz Teksasa u Meksiko, to protivreči interesima američke energetske bezbednosti i trebalo bi dobro da razmislite‘“, skeptičan je Grivač.\nA upravo pomenuti Šefčovič je, rezigniran ritualnim razmenama ljubaznih nota i uveravanjima da Vašington i Brisel funkcionišu „izuzetno dobro“ zajedno, jednostrano stavio do znanja da će Evropa momentalno odgovoriti ukoliko SAD naprave još neki dalji korak na putu uvođenja carina ili ograničavanja rada evropskih firmi koje sarađuju sa „Gaspromom“.\nOstaje nada da otopljavanju odnosa između SAD i Rusije može da doprinese učešće ministra energetike Rusije Aleksandra Novaka na godišnjem Međunarodnom gasnom forumu, koji je upravo završen u SAD. Novak je izrazio mišljenje da Moskva i Vašington poseduju veliki potencijal saradnje u gasnom resoru. Ruski ministar je razgovarao sa svojim kolegom Rikom Perijem i ministrom finansija Stivenom Mnučinom o projektima iz kojih su američke kompanije izašle zbog sankcija.\nPorošenko: „Severni tok 2“ neće biti realizovan\nDa nije sve tako crno i u prilog saradnji koju je ponudio ruski ministar govori i Genadij Šmal, predsednik Saveza naftnih i gasnih industrijalaca Rusije. U izjavi za Sputnjik on ističe da se još ne može govoriti o izuzetno bliskoj saradnji, ali da ipak određeni pozitivni aspekti postoje.\n„Teško je reći da imamo tesnu saradnju sa Amerikancima, ali same kompanije nalaze načina da sarađuju. Zato danas naše ruske kompanije uspostavljaju i održavaju kontakt sa američkim kolegama. Sa gigantima kao što su ’Hali Barton‘, ’Bejker Hjuz‘ ili ’Šlumberger‘ se ostvaruju zajednički projekti, oni nisu prestali da rade na ruskom tržištu. Ipak, mora se reći da postoje i zone strateškog značaja na koje američke kompanije nemaju pristup, kao što je na primer epikontinentalni pojas Arktika. Ali verujem da ćemo mi svakako nalaziti načina da sarađujemo sa američkim kolegama“, optimističan je Šmal.\nMinistar je Novak je nakon važnih susreta u SAD naveo da se tržište gasa aktivno razvija i da će se ono globalizovati, kao i da će upotreba gasa u svetu samo rasti, posebno na tržištima kao što su Pacifički region i Afrika, gde je veliki broj stanovnika i gde nema pristupa tradicionalnim izvorima energije. Novak je izrazio uverenje da postoji veliki potencijal za razvoj saradnje sa SAD u toj sferi.\nPolitički analitičar Međunarodne organizacije za monitoring CIS-EMO Stanislav Bišok, povodom izjave Aleksandra Novaka, za Sputnjik objašnjava da se na susretima ministara očekuje diplomatska retorika, koja ne mora uvek da vuče za sobom neke konkretne korake.\n„Jasno je da ministar iz političke perspektive, ako se razmatra, na primer, pitanje energetike, u smislu diplomatske prakse, mora da ostavi prostora za saradnju i pozove drugu stranu da sarađuje u datoj oblasti. Međutim, mi znamo veoma čvrstu poslovnu poziciju Trampa i teško je pretpostaviti da će u ovako važnoj oblasti izaći u susret ruskoj strani ili da se konkretnije izrazim — dozvoliti da se podeli evropsko tržište“, objašnjava Bišok.\nZato, smatra naš sagovornik, ne bi trebalo gajiti velike nade, posebno imajući u vidu da i Rusija i Amerika nude isti proizvod istim tržištima. Sličnog je stava i Grivač, koji ističe da bi na posetu ruskog ministra energetike trebalo gledati u širokom kontekstu rusko-američkih odnosa koji se sada nalaze u vakuumu, kao i da je ovo pokušaj da se napravi pozitivan korak u okviru formata ministarskog susreta, kao moguća priprema za susret na vrhu. Naš sagovornik dodaje da američke političke elite blokiraju gotovo sve pokušaje da se nađe kompromis na brojnim poljima.\nTakođe, analitičari zaključuju da ako SAD i EU budu nastavile svoj trgovinski rat koji je u povoju, nije isključeno da će Amerikanci zaboraviti na „Severni tok 2“ kao takav i baviti se drugim problemima, kojih će imati na pretek. A to bi mogao biti, kažu poznavaoci prilika, jedini plus za Moskvu u takvoj situaciji.


Postavio: eTrebinje Utorak, 24.11.2020. 0\nUprava policije donijela je rješenje o zabrani ulaska Vladu Geogrievu u Crnu Goru, ali to rješenje nije vremenski ograničeno, i rok važenja zabrane nije 10 godina, kao što je navedeno u saopštenju advokatske kancelarije koja ga zastupa, saopštila je policija.\n“Na rješenju se ne navodi tačan datum prestanka važenja istog, već se samo navodi da se zabranjuje ulazak u Crnu Goru licu V.G., koji je nosilac lične karte sa rokom važenja do 14. maja 2030. godine, te je ovaj datum tumačen od strane pravnih zastupnika kao rok važenja zabrane ulaska u Crnu Goru što nije tačno”, pojasnili su iz policije.\nNavode da je prilikom redovnih graničnih provjera na graničnom prelazu Sitnica, 27. avgusta oko 13.30h, od strane službenika Stanice granične policije Herceg Novi, na ulazu u Crnu Goru, kontrolisan pjevač Vlado Georgijev, koji je državljanin Republike Srbije.\n“Prilikom graničnih provjera ustanovljeno je da ovom licu važi mjera zabrana ulaska u Crnu Goru. Uvidom u elektronske evidencije koje vodi Uprava policije Crne Gore, utvrđeno je da postoje razlozi nacionalne odnosno unutrašnje bezbjednosti ili javnog zdravlja, čime su bili ispunjeni uslovi da se ovom licu, na graničnom prelazu Sitnica, ne dozvoli ulaz u Crnu Goru”, navode iz polilcije.\nShodno Zakonu o strancima, službenici granične policije Herceg Novi su, kako navode, postupili po ovoj mjeri i licu uručili Rješenje o zabrani ulaska u Crnu Goru.\n“Na ovo rješenje podnijeta je žalba advokatske kancelarije Tomanović, punomoćnika V.G. Ministarstvo unutrašnjih poslova, postupajući po ovoj žalbi je poništila rješenje Uprave policije i Sektoru granične policije predmet vratila na ponovni postupak i odlučivanje. Sektor granične policije je 21. oktobra dopisom upoznao Sektor kriminalističke policije o drugostepenom rješenju Ministarstva unutrašnjih poslova koje je donijeto po žalbi V.G., ukazano je na nedostatak prvostepenog rješenja u kojem se ne navode razlozi zabranjivanja ulaska ovog lica u Crnu Goru, te se za ponovni postupak i odlučivanje obavezuje Sektor granične policije”, navodi se u saopštenju.\nTakođe, od Sektora kriminalističke policije su zatražene povratne informacije o razlozima eventualne prijetnje po unutrašnju bezbjednost od strane navedenog lica kako bi bio pokrenut ponovni postupak sa potpunijim podacima.\n“Sektor granične poilicije je pokrenuo ponovni postupak i shodno Zakonu o strancima 2. novembra donio rješenje kojim V.G. zabranjuje ulazak u Crnu Goru, a kojim nije određeno tačno na koji vremenski period. Konkretno obrazloženje razloga koji predstavljaju rizik po unutrašnju bezbjednost Crne Gore, su podaci označeni stepenom tajnosti i ne mogu biti prezentovani stranci u rješenju o zabrani ulaska u Crnu Goru. Sektor granične policije je 5. novembra Ministarstvu vanjskih poslova, Generalnom direktoratu za konzularne poslove i dijasporu, dostavio drugostepeno rješenje Ministarstva unutrašnjih poslova, koje je donijeto po žalbi, kao i novo rješenje o zabrani ulaska koju je donijela Uprave policije Crne Gore, sa molbom da izvrši uručenje navedenih rješenja preko Ambasade Crne Gore u Beogradu”, saopštila je policija.\nvlado georgievzabrana ulaska\nSrbija jeste – BiH nije na listi, ništa od ulaska u zemlje EU od 1. jula\nZabranjen ulazak strancima iz 12 država u BiH\nGeorgiev najemotivnijom srpskom pjesmom “zapalio” Kanli kulu (Video)


Susret Vučića i Putina – šta ko dobija? | Talas.rs\nDanas na beogradski aerodrom nakon četiri godine ponovo sleteo ruski predsednik Vladimir Putin, dok ga ovaj put u svojstvu predsednika dočekuje Aleksandar Vučić. Prethodnih dana su domaći mediji intenzivno pisali o tehničkim detaljima posete, kao i šta će sve biti pripremljeno u čast ruskog predsednika. Osim protokolarnog dočeka na aerodromu, organizovana će biti i šetnja pristalica Srpske napredne stranke i svih onih koji bi želeli da pozdrave ruskog predsednika ispred Hrama Svetog Save. Zanimljivo je da šetnju i skup ispred Hrama organizuje nevladina organizacija nepoznata javnosti, koja se bavi urbanizmom, saobraćajem i održivim razvojem. Međutim, o samim detaljima posete, njenom povodu, cilju i razlozima ne znamo dovoljno. Poznato je da će biti potpisan niz strateških sporazuma o saradnji dve države kojima bi se unapredila ekonomska, politička i saradnja na polju bezbednosti. Poseta Vladimira Putina dešava se samo nekoliko meseci nakon što je predsednik Srbije posetio Moskvu kada je svog ruskog kolegu upoznao sa situacijom na Kosovu, a po pisanju ruskih medija Vučić je izneo i svoj stav o rešenju odnosa Srbije prema Kosovu koji nije naišao na oduševljenje ruskog lidera.\n#update Putin u Beogradu: Svečani doček ispred Palate Srbija https://t.co/sJWtiyRkpJ\n— TV N1 Beograd (@N1infoBG) January 17, 2019\nVučić se obraća svojim biračima, ali i svima koji vide Rusiju kao prijatelja\nS obzirom da će današnji skup ispred Hrama Svetog Save biti pre svega stranački skup Srpske napredne stranke, Aleksandar Vučić će ovom posetom Putina pokušati da zadovolji svoj deo nacionalno pro-ruski orijentisanog biračkog tela. Uoči mogućih vanrednih parlamentarnih izbora, poseta Vladimira Putina predstavlja bonus za predsednika SNS-a. Osim svojih birača, pokušaće da se obrati i svima koji Rusiju vide kao velikog prijatelja Srbije kako bi pokazao da neguje dobre odnose sa Rusijom i da Srbija ima jaku podršku Rusije. Istovremeno, poseta Putina dobra je prilika da srpsko rukovodstvo pošalje poruku i Zapadu da nije samo njihov igrač i da Rusija uvek postoji kao alternativa iako je Srbija ekonomski potpuno zavisna od Evropske unije. Sa druge strane, ova poseta bitna je predsedniku Putinu iz najmanje dva razloga. Na evropskom tlu će dobiti doček kakav nije skoro zabeležen prilikom poseta inostranih lidera čime će Zapadu poslati poruku da je Rusija i dalje prisutna na Balkanu koji nije prestao da bude njena sfera uticaja. Istovremeno se kreira atmosfera u kojoj se stiče utisak da je Vučić Putinov igrač, a ne samo Zapada. Drugo, interes Rusije je da pokuša da zaustavi opadanje svog uticaja u regionu Zapadnog Balkana pogotovo nakon ulaska Crne Gore u NATO i rešavanja spora između Grčke i Makedonije kojim se otvara evroatlantski put Makedonije. Rusija vidi Srbiju kao prozor kroz koji može da vrši uticaj na Zapadnom Balkanu ili da pokuša da ga obnovi.\nRusija održava uticaj na Balkanu preko pitanja Kosova\nOdnosi Srbije i Rusije dodatno su učvršćeni od trenutka jednostranog proglašenja nezavisnosti Kosova kada je Rusija postala saveznik Srbije pred međunarodnom zajednicom. Za Rusiju pitanje Kosova predstavlja jednu od alatki za očuvanje svog uticaja u Srbiji i na Zapadnom Balkanu. Štaviše, strategija ruske spoljne politike je održavanje postojećeg stanja ili zamrzavanje bilateralnih sporova. Ovoj tezi ide u prilog činjenica da se Rusija oštro protivi daljem širenju NATO-a, a jedan od načina da se to uradi jeste održavanje nerešenih teritorijalnih pitanja neke države. Ako imamo u vidu da su gotovo sve balkanske države postale članice Alijanse, a da će nova članica verovatno biti i Makedonija nakon što je dogovoren sporazum sa Grčkom, ostaju jedino Srbija i Bosna i Hercegovina van ovog vojnog saveza. To je dodatni motiv Rusije da preko Srbije i nerešenog odnosa prema Kosovu održi svoj uticaj u regionu i pokaže svoje neslaganje sa Amerikom po ovom pitanju.\nDa li Putin veruje Vučiću?\nAko je ruski predsednik upoznat sa političkom situacijom u Srbiji, kao i sa svim neispunjenim obećanjima Aleksandra Vučića od dolaska na vlast, sa velikom rezervom će uzeti sve što čuje od predsednika Srbije. Ruski mediji su u pojedinim trenucima, kao i posle prethodne posete Vučića Moskvi, naročito bili kritični prema srpskom predsedniku nazivajući ga čovekom Zapada koji vodi Srbiju u NATO. Ovakva pisanja pojedinih ruskih analitičara u medijima bliskih Kremlju mogu biti tumačena i kao subliminalna poruka Aleksandru Vučiću da je Rusija dobro upoznata sa njegovim namerama. Ako se sećate jedne od Vučićevih poseta Moskvi kada su ruski naučnici ubacili psa u cev punu vode, ovog puta će predsednik Srbije ruskom lideru pokloniti psa i to štene šarplaninca, kako navode domaći mediji. Nisam siguran da li je i u ovom činu kao i tada moguće tražiti neku dublju i smisleniju poruku, ali činjenica je da će predsednik Rusije dobiti prijem kakav možda ni sam sebi ne bi organizovao. Na kraju dana, Rusija kao velika sila gleda svoje interese, dok Srbija projektuje željenu sliku odnosa sa Rusijom.


Popović: "Srpski" respirator za mesec dana\nApril 03, 2020 10:22\nMinistar bez portfelja zadužen za inovacije i tehnološki razvoj Nenad Popović rekao je da cela IT industrija pomaže državi i iskazuje solidarnost u vanrednom stanju i istakao da je na konkursu Fonda za inovacionu delatnost Vlade Srbije za sedam dana prijavljeno više od 300 kvalitetnih rešenja.\nMeđu izabranih i 12 najboljih su, kaže, višenamenska maska, koja neće biti za jednokratnu upotrebu, viziri i prvi srpski respirator koji će biti proizveden za mesec dana od srpskih IT stručnjaka.\n"To su rešenja koja pomažu da se uštede resursi i vreme i da se pomogne građanima. Cela IT zajednica pruza pomoć i pokazuje solidarnost. Nude znanje besplatno i trudićemo se da ih što više spojimo sa lekarima i medicinskim radnicima. Spoj medicine i IT stručnjaka i inženjera je ono najvažnije za budućnost i naše zdravlje", istakao je Popović za RTS.\nTakođe, kabine za dezinfekciju na javnim prostorima i mobilni put za beskontaktno merenje temperature, neke su od inovativnih ideja koje je pomenuo ministar, a koje su pristigle konkursom.\n"Pitanje je dana kada će maske da se proizvode. One neće biti za jednokratnu upotrebu, imaće mogućnost da se promeni hepo-filter i koštaće 300 dinara", najavio je Popović.\nOn je rekao da je izvoz digitalnih usluga prošle godine bio milijardu i 500 miliona evra, te da se radi o najbrže rastućoj grani industrije u Srbiji, sa rastom od 25-30 procenata godišnje.\n"Naše male kompanije budućnost su našeg razvoja. Potrebno je da stručnjake zadržimo ovde i mere Vlade za pomoć privredi sasvim su dobre, najvažnije su održavanje likvidnosti i očuvanje radnih mesta", naveo je Popović.\nAkcija - Budi i Ti heroj - otvara nova polja u mogućnosti da se iskažu mladi stručnjaci i talenti, kao i kompanije u sferi IT sektora, kaže on te dodaje da svi zainteresovani mogu da prezentuju svoje ideje na sajtu ministarstva - inovacije.gov.rs.\nViz er uvodi letove iz Beograda za Salcburg 7\nMali: Srbija apsolutni lider po rastu BDP-a u regionu 12\nVučić: Traži se način da 100 evra dobiju i ljudi bez lične karte 11\nEvropska unija opredelila Srbiji bespovratnih 70 miliona evra 18\nDanas potpisivanje finansijskog sporazuma za prvi deo IPA programa 17\n19:38 May 29, 2020


Coca-Cola u saradnji s MB Impex-om pokreće prodaju rakija i likera u BiH - Biznis Info\nYou are at:Home»Kompanije»Coca-Cola u saradnji s MB Impex-om pokreće prodaju rakija i likera u BiH\nBy BiznisInfo on\t 31/05/2016 Kompanije\nCoca-Cola HBC B-H Sarajevo potpisala je ugovor sa kompanijom MB Impex na osnovu kojeg je pokrenula distribuciju i prodaju jedinstvene ponude rakija i likera na području Bosne i Hercegovine.\nNa konferenciji za medije povodom potpisivanja ugovora o distribuciji i saradnji između kompanija MB Impex Banja Luka i Coca-Cole HBC B-H Sarajevo, održanoj u Banjaluci, objavljeno je da će se distribucija i prodaja ove jedinstvene palete rakija i likera na bosanskohercegovačkom tržištu realizovati pod Coca-Cola HBC B-H Sarajevo franšizom, prenosi portal Capital.ba.\n„Zahvaljujući saradnji uspostavljenoj sa kompanijom MB Impex, Bosna i Hercegovina je jedna od 11 zemalja u kojima Coca-Cola Hellenic posluje kao najveći evropski distributer alkoholnih pića. Predano radimo na jačanju svoje prisutnosti na bosanskohercegovačkom tržištu s ciljem kontinuiranog stvaranja veće vrijednosti za svoje potrošače, kupce, zaposlenike i dobavljače, te stalnog i značajnog pridonošenja bosanskohercegovačkoj ekonomiji i lokalnim zajednicama, u kojima djeluje od 1975. godine. Ovom novonastalom saradnjom na tržištu Bosne i Hercegovine nastavićemo i dalje biti fokusirani na svoju osnovnu djelatnost koja uključuje bezalkoholna pića za direktnu konzumaciju.”, istakao je Adnan Topić, komercijalni direktor i direktor franšize Coca-Cola HBC B-H Sarajevo.\nTopić je dodao da će ugovor sa kompanijom MB Impex dodatno ojačati Coca-Colinu osnovnu djelatnost proizvodnje, distribucije i prodaje robnih marki omiljenih bosanskohercegovačkim potrošačima u kategorijama bezalkoholnih pića – sokova, čajeva, energetskih pića i vode.\nDirektor banjalučkog preduzeća MP Impex, Milan Balać pozdravio je saradnju sa Coca-Colom HBC B-H Sarajevo i najavio distribuciju Divna rakije, Zlatne rakije, OM rakije, kao i likere Zlatni pelin, Meduška i Baba Višnja na bosanskohercegovačkom tržištu, te istakao da je sljedeći cilj MB Impexa razvoj tih vodećih robnih marki jakih alkoholnih pića na tržištu Bosne i Hercegovine.\n„Kad smo prije 20 godina osnivali MB Impex, nismo ni sanjali da ćemo dočekati da jedna od najvećih kompanija na svijetu preuzme distribuciju naših proizvoda. Povezivanje sa Coca-Colom je veliko priznanje za naš rad, ali i velika obaveza, jer smo uspostavom saradnje postavili sebi visoke ciljeve – da u budućnosti radimo kvalitetnije, još predanije i bolje. Ovo je rezultat velike ljubavi i upornosti koje smo ulagali i sna koji svi mi u MB Impexu živimo, a to je da pokažemo i sebi i ostalima u Republici Srpskoj i Bosni i Hercegovini da tržište BiH nije jedino na kojem mi možemo prodavati naše proizvode, te da na ovim prostorima možemo proizvesti nešto što je dovoljno kvalitetno i što se može plasirati u čitavom svijetu. Za nas Coca – Cola nije samo kupac i distributer, nego poslovni partner koji će nam u budućnosti pomoći pri prodaji naših proizvoda putem njihove distributivne mreže širom Evrope”, rekao je Balać.\nPosebnu zahvalnost Balać je uputio svima koji su doprinijeli ostvarivanju saradnje i pozvao prisutne na večernji prijem povodom novouspostavljene saradnje.\nCoca-Cola HBC B-H Sarajevo, kao vodeći proizvođač bezalkoholnih napitaka u Bosni i Hercegovini, proizvodi i distribuira jedinstven portfolio kvalitetnih robnih marki opslužujući populaciju od oko 4 miliona stanovnika.\nPredano radi na ostvarenju zacrtanih ciljeva na tržištu iskazujući opredjeljenje ka dugoročnoj održivosti i društveno odgovornom poslovanju.\nDio je Hellenic Grupacije, jednog od najvećih sistema punionica proizvoda kompanije The Coca-Cola Company u svijetu i najvećeg u Evropi, a svoj uspjeh gradi na razvijanju partnerskih odnosa sa kupcima i doprinosu zajednici. Coca-Cola Hellenic posluje u 28 zemalja u kojima snabdijeva više od 589 miliona ljudi.


Dan online - Ekonomija: Limit prekoračili za pet miliona - 2018-07-11\nEkonomija MUP NIJE REALIZOVAO TREĆINU PREPORUKA DRŽAVNE REVIZORSKE INSTITUCIJE\nNuhodžić Limit prekoračili za pet miliona Za MUP je lani odobreno 85,9 miliona eura, a taj resor je potrošio 90,8 miliona, što je za skoro pet miliona više od iznosa propisanog Zakonom o budžetu. To, kako je utvrdila DRI, nije u skladu sa članom 40 Zakona o budžetu i fiskalnoj odgovornosti, koji u stavu 1 propisuje da su „potrošačke jedinice dužne da sredstva koriste u granicama utvrđenim zakonom o budžetu države” MUP nije realizovao ni preporuke u vezi sa javnim nabavkama\nMinistarstvo unutrašnjih poslova (MUP) na čijem čelu je Mevludin Nuhodžić nije realizovalo trećinu preporuka Državne revizorske institucije (DRI). Od 21 preporuke koje je DRI dala prilikom revizije godišnjeg finansijskog izvještaja za 2014. godinu koji je objavljen krajem 2015. godine, MUP je realizovao 10, sedam nije, a četiri je djelimično realizovao, piše u izvještaju o kontrolnoj reviziji objavljenom juče na sajtu DRI. Tri preporuke se odnose na Ministarstvo finansija, a u vezi sa finansijskim poslovanjem MUP-a.\nVrhovna revizija je utvrdila da je MUP u 2017. godini probio budžet za 4,96 miliona eura, odnosno, prema podacima glavne knjige trezora za MUP je odobreno 85,9 miliona, a realizovano je 90,8 miliona. To kako piše u izvještaju nije u skladu sa članom 40 Zakona o budžetu i fiskalnoj odgovornosti, koji u stavu 1 propisuje da su „potrošačke jedinice dužne da sredstva koriste u granicama utvrđenim Zakonom o budžetu države”.\n– Probijanje budžeta MUP-a posledica je izvršenja izdataka evidentiranih na računu 463 „otplata obaveza iz prethodnog perioda” u iznosu od 6,2 miliona. Zakonom o budžetu za 2017. godinu na računu 4630- otplata obaveza iz prethodnog perioda, planirana su sredstva u iznosu od dva eura. Provjera dokumentacije na osnovu koje su isplaćeni izdaci evidentirani na računu 430, vršena je na bazi uzorka koji je obuhvatio 26 isplata, po osnovu sudskih rješenja. MUP ne raspolaže zahtjevima za plaćanje ni za jednu od testiranih transakcija, dok je prateća dokumentacija (presude, rješenja o izvršenju) dostavljena samo za šest transakcija, što nije u skladu sa članom 22 uputstva o radu državnog trezora. Izdaci za troškove sudskih postupaka nijesu evidentirani na propisanom računu, već na računu 4630 - otplata obaveza iz ranijeg perioda – piše u nalazu kojim je rukovodio član Senata DRI Branislav Radulović.\nSmjernicama fiskalne politike utvrđen je limit potrošnje za 2017. godinu za potrošačku jedinicu MUP na nivou od 77,8 miliona. Preusmjerenim sredstvima za 2017. godinu tekući budžet MUP-a je uvećan na 85,87 miliona, dok je izvršeni budžet iznosio 90,8 miliona.\n– Kontrolnom revizijom je utvrđeno da Ministarstvo finansija nije obezbijedilo potpunu i efikasnu primjenu godišnjeg Zakona o budžetu i uputstva o radu državnog trezora, pa preporuka nije realizovana – piše u nalazu.\nNije realizovana ni preporuka MUP-u da ugovorene obaveze budu u skladu sa planiranim i odobrenim sredstvima u skladu sa Zakonom o budžetu. Takođe, nije realizovana preporuka da se sredstva na poziciji 4630 - „otplate obaveza iz prethodnog perioda” za izmirenje neizvršenih obaveza iz prethodne godine i obaveze po osnovu sudskih sporova planiraju. Iz MUP-a su naveli da nemaju mogućnost planiranja otplate obaveza iz ranijeg perioda jer se sudske presude evidentiraju u Ministarstvu finansija bez učešća potrošačke jedinice.\nDRI je utvrdila da je MUP na kraju 2016. godine imao 2,4 miliona neizmirenih obaveza, a da su one izmirene sa odgovarajućih pozicija rashoda tekućeg budžeta. Utvrđeno je da te obaveze nisu planirane Zakonom o budžetu na poziciji otplate iz ranijeg perioda, čime još jedna preporuka nije realizovana.\nMUP je realizovao preporuku u vezi sa otpremninama i porezima za otpremnine koji su evidentirani na računu određenom za tu isplatu. Ista stvar je i sa izdacima za prevoz. Realizovana je i preporuka u vezi sa poslovnim promjenama u okviru glavne knjige, kao i u vezi sa bankarskim računima koji nisu otvoreni uz saglasnost Ministarstva finansija. Svi računi otvoreni bez saglasnosti su zatvoreni. Takođe, definisali su određivanje varijabilnog dijela zarade.\nMUP nije realizovao ni preporuku u vezi sa planom javnih nabavki, koji je lani uvećan za 73 odsto. Takođe, ni još dvije preporuke koje se tiču javnih nabavki nijesu realizovane. Takođe, nijesu obezbijedili doslednu primjenu Zakona o sistemu unutrašnjih finansijskih kontrola u javnom sektoru i drugih propisa i nije uspostavljen efikasan sistem unutrašnjih finansijskih kontrola.\nMUP treba da realizuje neispunjene ili djelimično ispunjene preporuke i o tome izvijesti DRI do 31. marta. DRI će ovaj izvještaj poslati nadležnom odboru u Skupštini.\nNeraspoređeno 185 službenika\nPrethodnom revizijom je utvrđeno da od 5.046 zaposlenih na neodređeno vrijeme, njih 534 je na dan 31. decembra 2014. imalo status „neraspoređen”, što znači da službenik koji je zaposlen na neodređeno vrijeme nije raspoređen u skladu sa važećim pravilnikom o unutrašnjoj organizaciji i sistematizaciji. Kontrolnom revizijom je utvrđeno da u Upravi policije od 4.064 zaposlenih na neodređeno na dan 31. decembra 2017. godine njih 249 imalo je status „neraspoređen”. U Ministarstvu je od 893 zaposlenih na neodređeno, njih 25 imalo status „neraspoređen”.\n– U toku 2018. godine, subjekat revizije je nastavio aktivnosti u cilju realizacije preporuke pa je broj „neraspoređenih” službenika u Ministarstvu šest, a u Upravi policije 179 – piše u izvještaju DRI.


Konferencija o benchmarkingu u sektoru vodosnabdijevanja – Vodovodi Republike Srpske\nU četvrtak i petak, 27-28. maja 2021. godine održana je online ” Konferencija o benchmarkingu u sektoru vodosnabdijevanja”. Ova konferencija o benchmarkingu je druga od ukupno tri planirane konferencije koje za cilju imaju jačanje kapaciteta aktera koji se bave pružanjem usluga iz oblasti vodosnabdijevanja u njihovim kontinuiranim naporima da poboljšaju svoje usluge. U tom kontekstu, kao važan alat ističe se benchmarking – proces putem kojeg vodovodna preduzeća stiču uvid u vlastite performanse, uz mogućnost poređenja performansi sa sličnim preduzećima te predstavlja osnovu za identifikaciju područja u kojima je potrebno unaprijeđenje i izgradnja kapaciteta.\nNa konferenciji su učešće uzeli predstavnici javnih vodovodnih preduzeća, predstavnici njihovih osnivača (opština i gradova) u prekograničnom području BiH – CG, zatim predstavnici ministarstava za resore vodoprivrede, energetike i zaštite okoline, fondova za zaštitu okoline/energetsku efikasnost, agencija za vode, saveza opština i gradova, asocijacija vodovodnih preduzeća, finansijskih institucija, konsultantskih kompanija, nevladinih udruženja, agencija za razvoj i saradnju, te drugih relevantnih interesnih strana iz Bosne i Hercegovine i Crne Gore.\nPrvi dan konferencije bio je posvećen korištenju informacija dobijenih provođenjem benchmarking procesa u svrhu kreiranja politika, te primjeni indikatora i benchmarkinga u kontekstu ispunjavanja zahtjeva međunarodnih finansijskih institucija u pogledu mjerenja održivosti projekata. Drugi dan konferencije fokusirao se na poboljšanje usluga vodosnabdijevanja upotrebom benchmarkinga koji se pokazao kao efikasan alat za unaprijeđenje performansi vodovodnih preduzeća.


Palestinci ponovo osudili Trampovu odluku o Jerusalimu\nMahmud Abas, predsednik Palestinske samouprave\nPalestinsko predsedništvo je danas ponovilo da odbija i osuđuje odluku SAD o Jerusalimu, naglasivši da naredna faza zahteva smele palestinske i arapske odluke.\nPredsednički portparol Nabil Abu Rudejna izjavio je za novinsku agenciju VAFA (WAFA) da je sledeća faza izuzetno opasna, naglasivši da je Jerusalim palestinski grad i da je odluka SAD o premeštanju ambasade te zemlje odbačena i osuđena.\nOn je najavio da će palestinski predsednik Mahmud Abas održati seriju sastanaka s arapskim liderima pre nego što ode na hitan samit Organizacije islamske saradnje u sredu koji je sazvala Turska.\nAbas će održati važan govor o Jerusalimu, kako je navedeno, uz isticanje potrebe koordinacije i konsultacija s Arapima u vreme kada postoji puno zajedničkh pozicija.\nTrampovo saopštenje o priznanju Jerusalima kao glavnog grada Izraela izazvalo je proteste širom Bliskog istoka, ali i van tog regiona.\nU međuvremenu, komesarka EU za spoljnu politiku Federika Mogerini osudila je "sve napade na Jevreje bilo gde na svetu" tokom susreta sa izraelskim premijerom Benjaminom Netanjahuom u Briselu.\n"Osuđujem najstrože sve napade na Jevreje bilo gde u svetu, uključujući i Evropu, kao i na Izrael i izraelske građane", rekla je Mogerini danas, nakon što je Netanjahu kritikovao Evropu zbog "dvoličnosti" i osuđivanja priznanja Jerusalima kao glavnog grada Izraela, ali ne i raketnih napada na Izrael iz Gaze.\n"Najgore što se sada može dogoditi je eskalacija tenzija i nasilja", rekla je Mogerini i ponovila stav EU da je rešenje koje podrazumeva dve države sa Jerusalimom kao glavnim gradom jedino održivo i za Izrael i Palestince, u cilju prekida sukoba.\nPalestinci planiraju da u istočnom delu Jerusalima proglase glavni svoje buduće države.\nIzrael je okupirao istočni Jerusalim u ratu 1967. godine i kasnije ga anektirao, što međunarodna zajednica nikada nije priznala. Trampovo saopštenje i instrukcije o preseljenju ambasade je odstupanje od decenijske politike SAD.


Sito štampa - Štamparija Art Vision\nSito štampa je tehnika kojom je moguće ostvariti otisak na gotovo svim predmetima sa ravnom površinom. Pogodna je za štampu na plastici, drvetu, keramici i sličnim podlogama raznih oblika i namena. Posebnu primenu nalazi u tekstilnoj industriji za štampu najraznovrsnijih tekstilnih materijala. Prednost sito štampe je visok kvalitet otiska i njegova trajnost.\nSito štampa je tehnika štampe kod koje se otisak ostvaruje na taj način što se boja potiskuje kroz štamparsku formu.\nSito štampa je tehnika kojom je moguće ostvariti otisak na gotovo svim predmetima sa ravnom površinom.\nS obzirom na raznovrsne mogućnosti, ova tehnika je našla primenu u mnogim industrijskim granama, a naročito mesto zauzima u tekstilnoj industriji (majice, trenerke, dresovi, radna odela…).


Prema zvaničnim istraživanjima, Japanci su sposobni za rad u proseku do 71, a Japanke do 74. godine. Vlada na starije Japance gleda kao na vitalnu radnu snagu. Tako je i u mnogim razvijenim evropskim zemljama, ali je činjenica i da se u brojnim zemljama starosna granica za penzionisanje ne povećava zbog vitalnosti građana, već zbog održivosti penzionih sistema.\nOve godine, dame tako u starosnu penziju mogu sa 63 godine i dva meseca života, umesto 63 godine koliko je potrebno da imaju za penzionisanje u 2020. godini. Potreban broj godina radnog staža ostaje isti i iznosi minimum 15 godina.\nS druge strane, muškarci u starosnu penziju u ovoj godini idu po starom - sa 65 godina života i 15 godina staža upisanog u radnu knjižicu. Ima međutim, promena u ostvarivanju prava na prevremenu penziju.\nIz Fiskalnog saveta se više puta moglo čudi da je naš penzioni sistem održiv i da smo mi svoj domaći zadatak obavili 2014. godine kada smo usvojili nove izmene.\nIzmene su prethodnih godina istovremeno donosile i mnoge zemlje u regionu, ali i u svetu. Novi zakone imaju i Crna Gora, Hrvatska i Poljska. U narednih deset godina njihovi najstariji građani će moći u penziju sa navršenih 67 godina. Velika Britanija i Finska u međuvremenu će povećati granicu na 68 godina.\nKorisnici "Tvitera" ujutro analitični i smireni, a uveče emotivni i impulsivni\nKorisnici "Tvitera" ujutro pišu smirene i analitičke objave, dok su naveče emotivni i impulsivni, pokazala je velika analiza objava na ovoj društvenoj mreži.\n"MORALA SAM DA NAUČIM DA OPET ZAPOČNEM ŽIVOT" Direktorka poslovanja Fejsbuka podelila 3 KORAKA pomoću kojih je prebrodila najtežu životnu krizu - iznenadnu SMRT SUPRUGA\nDirektor poslovanja Fejsbuka, Šeril Sendberg počela je da živi ono što naziva "planom B" 2015. godine kada je njen suprug, tadašnji izvršni direktor "SurveyMonkey", David Goldberg, umro u 47. godini od srčane aritmije.


Sarkozi u prednosti nad Olandom nakon tragedije u Tuluzu RSEStranice po jezicima\nSubota, 30. april/travanj 2016, 13:13 CET\nSarkozi u prednosti nad Olandom nakon tragedije u Tuluzu Printajte\nPrve ankete sprovedene posle zločina u Tuluzu pokazuju da će predsednik Nikola Sarkozi odneti tesnu pobedu nad svojim rivalom Fransoaom Olandom u prvom krugu predsedničkih izbora sledećeg meseca.\nSarkozi i socijalista Oland obustavili su svoje kampanje nakon ubistva rabina i troje dece ispred jevrejske škole u Tuluzu, a kojem je prethodnilo i ubistvo tri vojnika početkom meseca.\nAnketa koju je sprovela agencija CSA u ponedeljak i utorak pokazuje da bi Sarkozi mogao da osvoji 30 odsto glasova u prvom krugu, a Oland 28, dok su pre samo nedelju dana dva rivala bila rame uz rame, prenosi Rojters.\nUprkos Sarkozijevom vodjstvu u prvom krugu, prema ovim anketama, Oland je i dalje bio u prednosti za osam procentnih poena u drugom krugu 6. maja, što se nije promenilo u odnosu na situaciju pre nedelju dana.\nDok je Oland dosad uživao veliku prednost u odnosu na Sarkozija čiji su ekonomski rezultati i razmetljivo ponašanje izazvali nezadovoljstvo mnogih birača, Sarkozijeva reakcija na tragičan dogadjaj u ponedeljak doprinela je poboljšanju njegovog imidža.\nUbistvo koje je izveo 24-godišnji musliman u ime Al Kaide gurnuli su Sarkozija u njegovu omiljenu ulogu velikog zaštitnika i usmerili novi fokus na bezbednost, a tu se tradicionalno ogleda snaga predsednika.\nSarkozi se u više navrata pojavljivao na državnoj televiziji zbog informacija o potrazi i komemoracije poginulim vojnicima, dok Oland nije imao mnogo izbora sem da ostane po strani.


Podrška ženskom sportu\nIzvor: Radio Televizija Vojvodine, 20.Apr.2021, 12:47\nPredsednica Koordinacionog tela za rodnu ravnopravnost Zorana Mihajlović potpisala je danas sa Marinom Maljković Protokol o saradnji Koordinacionog tela i udruženja "Institut za ženski sport", sa ciljem dalje promocije i pružanja podrške razvoju sporta kod devojčica i žena.\nZorana Mihajlović je rekla da dve trećine devojaka misli da država i društvo ne pridaju dovoljno pažnje ženskom sportu, a više od 50 odsto njih odustane od sporta do kraja puberteta, istakavši da je namera da se to promeni, saopšteno je iz kabineta predsednice Koordinacionog tela.\nOna je pozvala lokalne samouprave i društveno odgovorne kompanije da se uključe i podrže program.\nMarina Maljković je ukazala da žene...\nBeta Video: Mihajlović: Podrška ženskom sportu i uključivanju što više devojčica u sport\nBeta Video: Potpisan Protokol o saradnji izmedju Кoordinacionog tela i udruženja ``Institut za ženski sport``\nBeta Video: Mihajlovi seć sastala sa Vilanom\n06:28: Blistavo veče Srba u NBA: Pokuševski 29, Jokić i Bjelica po 21...\n06:27: AKTUELNO: Broj zaraženih opada, sve više vakcinisanih\n06:24: "ŠTA SU DECA SKRIVILA?" Majka našla decu među mrtvima, dečaka...\n06:22: Kurs dinara 117,5737 za evro\n00:21: Više od 200 mrtvih i 5.600 ranjenih Palestinaca


ZAVRŠENE KVALIFIKACIJE ZA LIGU ŠAMPIONA U FUDBALU: Srećna Zvezda zasjala u evropskoj eliti :: Blog :: Poslovni Svet\nFudbaleri Crvene zvezde napravili su veliki podvig i plasirali se u grupnu fazu Lige šampiona Evrope.\nPosle čak četiri kola kvalifikacija srpski šampion je nekako uspeo da prebrodi sve prepreke i posle 26 godina nađe se u najkvalitenijem klupskom takmičenju "Starog kontinenta".\nZa veliki uspeh Zvezdi je bio dovoljan minut inspiracije, sa dva gola u samo 60 sekundi (65. i 66. minut) nokautiran je Salcburg, jer je konačni remi 2:2 (1:0) u Austriji za srpski klub bio kao pobeda, posle igre bez golova u prvom duelu u Beogradu.\nOdlučujući duel u austrijskom "gradu soli" nije nimalo dobro počeo za beogradske "crveno-bele". Domaćin je napadao, stvarao šanse, dok je uplašena Zvezda igrala po principu "spasavaj se ko može", bez ikakve organizacije i plana. Na sreću srpskog prvaka, domaćin nije bio efikasan, ali je ipak "crveno-beli" bunker popustio u najgorem trenutku, u nadoknadi prvog poluvremena, kada je Salcburg preko izraelskog ofanzivnog veziste Munasa Dabura došao do vođstva od 1:0.\nOšamućeni Zvezdaši doživeli su novi šok već na startu nastavka utakmice.\nVeoma sumnjiv penal dosudio je turski sudija u korist domaćina u 48. minutu.\nDabur je svojim drugim pogotkom, sa "bele tačke"; duplirao prednost "Red Bula" (2:0).\nU 61. minutu dešava se možda presudan detalj meča koji donosi neverovatan preokret i kasnije veliko slavlje srpskog šampiona.\nNaime, hrvatski internacionalac u redovima Salcburga, Marin Pongračić, podmuklo je nagazio Pavkova dok je ovaj ležao na zemlji posle sudara sa drugim igračem domaćina. To je razjarilo Zvezdine igrače, a pogotovo Nenada Krstičića, koji je krenuo da se obračuna sa vinovnikom ovog incidenta, a epilog je bio da su obojica ratobornih dobili po žuti karton, mada je Pongračić bez dileme zaslužio crveni.\nOva gužva i svađa, umalo i velika tuča, najzad je probudila Zvezdine "uspavane lepotice", neka loša energija iz "buke i besa" pretočena je u pozitivnu i dovela do totalnog obrta u meču.\nSigurna prednost "crvenih bikova" za minut je nadoknađena, a glavne uloge imali su Krstičić, Degenek i Ben.\nNenad je dva puta nabacio dubinsku loptu, Degenek u oba navrata centrirao, a Ben realizovao šanse u 65. i 66. minuta i od 2:0 stiglo se do 2:2.\nPogotovo je junak meča, Miloš Degenek zaslužan za oba gola, jer je kod prvog ukrao loptu upravo Pongračiću i majstorski centrirao tako da El Fardu Benu nije bilo teško da ubaci loptu sa 2-3 metra u nebranjenu mrežu.\nDrugi pogotak je praktično 100% Degenekov, nakon utrčavanja, odlično je šutirao glavom i savladao golmana austrijskog tima, a Ben je samo "pritukao" loptu na gol liniji i tako, na neki način, oteo gol saigraču.\nDo kraja meča Zvezda se branila i uspešno sačuvala nerešen ishod vredan Lige šampiona.\nMora se priznati da je Salcburg u drugom meču bio za klasu bolji tim od Zvezde, ali je sreća i velika želja gostiju presudila da tas na vagi "za dlaku" prevagne u korist Srba.\nAustrijski šampion ni iz osmog pokušaja nije uspeo da se domogne elite, što dovoljno govori kakav gubitnički mentalitet imaju i pored vrlo kvalitetnih pojedinaca. "Srpski inat" je ovoga puta bio jači od velikog novca koji Austrijanci ulažu.\nNaravno, do ovakvih veleobrta nije moguće doći bez velike pomoći Fortune.\nA, po običaju, srpski navijači su potpuno nadglasali domaće, tako da je gotovo atmosfera bila kao da se igralo u Beogradu.\nZvezda je kvalifikacije za Ligu šampiona završila bez poraza, što je zaista lep rezultat.\nObjektivno, mora se priznati i da je fudbalere srpskog prvaka ovoga puta itekako "pogledao" žreb.\nNedorasli rivali iz pribaltičhih zemalja, Spartaks iz Letonije (2:0 i 0:0) i Suduva iz Litvanije (3:0 i 2:0), "oduvani" su bez primljenog gola u prve dve runde.\nU trećem kolu Crvena zvezda je imala dosta poteškoća protiv prvaka Slovačke, Spartaka iz Trnave, posle 1:1 u oba meča nakon regularnih 90 minuta igrani su produžeci i Nemanja Radonjić je presudio domaćinu pogotokom u 98. minutu.\nDakle, u četiri dvomeča sa ne preterano renomiranim rivalima, srpski šampion je ostvario tri pobede i pet remija, pri čemu je jedan nerešen ishod nakon produžetaka transformisan u trijumf.\nNajzaslužniji za ovaj veliki uspeh beogradskih "crveno-belih" je, bez sumnje, trener Vladan Milojević. Sa prilično slabim timom, verovatno lošijim nego prošle sezone, uspeo je da ostvari odlične rezultate. Prvi stručnjak Zvezde se sjajnim rezultatima u ovoj i prethodnoj sezoni ozbiljno kandidovao i za kormilo nacionalnog tima Srbije u možda ne tako dalekoj budućnosti.\nMilojević kao trener ne "uživa u lepoti", već je potpuno podređen cilju, a to je ostvarivanje dobrog rezultata, što je u modernom, industrijskom fudbalu, praktično jedino merilo rada i uspeha. Rezultat donosi novac, a bez para je nemoguće normalno funkcionisanje kluba, tako da lepršava i atraktivna igra polako odlazi u zaborav.\nIgrala je Zvezda i prošle godine u Ligi Evrope izuzetno tvrd fudbal, niko je nije nadigrao, gde je i gubila utakmice, to je bilo minimalnom razlikom.\nOve godine je nastavljeno u istom stilu, što je donelo neverovatan uspeh i plasman u Ligu šampiona posle više od dve i po decenije posta.\nMnogo vremena za slavlje Zvezdaša nema, jer je već danas obavljeno žrebanje grupa Lige evropskih prvaka.\nBeogradski "crveno-beli" su sa koeficijentom 10,75 bili druga najslabija ekipa od 32 učesnika ovogodišnjeg izdanja UEFA Lige šampiona. Samo je grčki prvak, atinski AEK bio lošiji (10).\nObe ekipe našle su se u poslednjem, četvrtom "šeširu" ("potu") i sa zebnjom čekale sa kojim će se evropskim velikanima naći u grupi.\nTeško je bilo očekivati povoljan ishod žreba, imajući u vidu kakve su se ekipe kvalifikovale za grupnu fazu, ali srpski šampion je već samim plasmanom u elitno evropsko fudbalsko klupsko takmičenje završio posao.\nZa razliku od kvalifikacione faze, ovoga puta Crvena zvezda totalno nije imala sreće prilikom izvlačenja parova.\nZapao je srpski predstavnik u evropskoj eliti u jednu od najtežih grupa. Grupa C je, bez preterivanja, prava "grupa smrti", u kojoj je najbogatiji svetski klub sa ogromnim uloženim arapskim kapitalom, moćni Pari Sen Žermen, zatim aktuelni viceprvak Evrope Liverpul, kao i snažni vicešampion Italije, Napoli.\nNeverovatnu sreću od ekipa iz četvrtog "šešira" imao je Galatasaraj.\nPredstavnici turskog prvaka zadovoljno su se smejali nakon raspoređivanja u ubedljivo najslabiju Grupu D, gde su još Lokomotiva iz Moskve, Porto i Šalke 04 iz Gelzenkirhena.\nDa je Zvezda upala u ovu "grupu života" imala bi velike šanse da prođe dalje, nažalost, susedna grupa C ne daje mnogo nade za podvig.\nAko ništa drugo, posle 26 godina elita ponovo dolazi na "Marakanu", PSŽ, Liverpul i Napoli privući će veliku pažnju i ogroman broj navijača, tri spektakla su zagarantovana.\nSem Zvezdine grupe C, još jedna prava "grupa smrti" je skupina B, gde su Barsa, Totenhem, PSV i milanski Inter.\nVeoma interesantna je i grupa F, gde su Mančester siti, Šahtjor Donjeck, Lion i Hofenhajm.\nBeogradski "crveno-beli" su mogli gore da prođu samo da su zapali u grupu H, gde je moćni Juve predvođen Kristijanom Ronaldom, zatim Mančester junajted i Valensija. Tu je upao baksuzni švajcarski prvak Jang Bojs, koji će, zasigurno, biti "topovsko meso". Ipak, "mladi momci" iz Berna su već napravili podvig, pošto su, u sred Zagreba, pobedili Dinamo kao gosti sa 2:1 i poslali hrvatskog šampiona u Ligu Evrope.\nKako je u prošloj sezoni drugog po redu evropskog takmičenja Partizan bio bolji upravo od bernskih "sajdžija", može se konstatovati da naš klupski fudbal više nije lošiji od hrvatskog, iako nam je reprezentacija i dalje značajno slabija.\nŠto se tiče finansijskog efekta velikog uspeha, Zvezda je već plasmanom u grupnu fazu UEFA Lige šampiona osigurala 15,25 miliona evra, čak i da ne osvoji ni boda.\nInače, svaki nerešeni ishod vredan je dodatnih 900.000 evropskih novčanica, a pobeda čak 2,7 miliona.\nNo, tako nešto neće biti nimalo lako ostvariti protiv takvih velikana kao što su pariski "sveci" predvođeni najskupljim igračem sveta Nejmarom, Liverpula sa fantastičnim Mohamedom Salahom, ili Napolija, na klupi sa legendarnim trenerom Karlom Anćelotijem.\nMečevi prvog kola Lige šampiona Evrope igraju se 17. i 18. septembra.\nZvezda na premijeri gostuje Liverpulu na "Enfild Roudu" (18. septembar, 21 h).\nTRIJUMFOM SRPSKOG PRVAKA ZAVRŠEN PLEJ-OF ABA LIGE: Zvezda ponovo u Evroligi, Budućnost je prošlost ZAVRŠEN ROLAN GAROS, ĐOKOVIĆ VLASNIK SVA ČETIRI GREN SLEMA: Novak šampion!!! ZAVRŠENO EVROPSKO PRVENSTVO ZA ODBOJKAŠICE: Bronza za Srbiju, titula za Rusiju ATP I WTA TURNIRI: Podvig Aleksandre Krunić, ubedljive pobede Jelene, Bojane i Novaka ZAVRŠEN ATP 500 TENISKI TURNIR U TOKIJU: Novak se prošetao do titule, dobra priprema za Olimpijadu naredne godine FINALNI TURNIR SVETSKE LIGE U VATERPOLU 2017 U RUSIJI: Tri pobede Srbije, Japan rival u četvrtfinalu US OPEN - SEDMI DAN: Novak se prošetao do četvrtfinala sa Congom, Edmund uzeo samo sedam gemova ATP MASTERS 500 DUBAI: Novak lagano do polufinala sa Berdihom, Ćorić šokirao Marija EVROPSKO PRVENSTVO U KOŠARCI: Srbija bez finala, pobeda Litvanije, uz očajnu igru oba tima FINALE CEV KUPA IZAZIVAČA: Vojvodine bolja od Benfike, prvi klupski trofej za srpsku odbojku US OPEN POČEO KRAHOM FAVORITA: Novak, Filip i Bojana ubedljivi, Jelena i Ana razočarale ZAVRŠEN ATP/WTA MADRID: Mari ubedljiv protiv Nadala, Zimonjić i Matkovski poraženi u finalu EVROPSKO PRVENSTVO U STRELJAŠTVU U ĐERU: Sedam medalja za Srbiju, čak četiri zlatne EVROPSKO PRVENSTVO ZA ODBOJKAŠE 2019 - ČETVRTFINALE: Srbija jedva savladala Ukrajinu, domaćin Francuska rival u polufinalu EVROPSKO PRVENSTVO ZA ODBOJKAŠE U POLJSKOJ 2017: Lako protiv Finaca, Srbija direktno u četvrtfinalu


NSinfo: Nešto čudno se dešava na relaciji FSS - FK Vojvodina\nNešto čudno se dešava na relaciji FSS - FK Vojvodina\nBio je derbi u Nišu, bilo je na stadionu Čair svega i svačega - jedan gol, dosta prilika, pregršt žutih i dva crvena kartona - a najviše onoga što sa sportom veze nema. Barem onim zdravim, pravim sportom\nNa kraju, Radnički je pobedio Vojvodinu sa 1:0, nanevši joj treći prvenstveni poraz. Četa trenera Milana Rastavca nastavila je sa dobrim partijama i još boljim rezultatima, a tim koji predvodi trener Nenad Lalatović grad na Nišavi napustio je s ukusom gorčine i teškog nezadovoljstva. Utisak je za sve one koji na fudbal gledaju isključivo sa sportske strane, derbi je bio zanimljiv i kvalitetan, ali je ostavio iza sebe repove zbog koji će se o toj utakmici pričati još dugo, piše Dnevnik.\nRadnički je želeo da pobedi, s istom mišlju u utakmicu je ušla i Vojvodina. Voleli bismo da se bavimo dobrim fudbalom, elaboriramo odlične poteze domaćina u prvom, a gostiju u drugom poluvremenu i da u tome pronađemo razloge za pobedu jednih, odnosno poraz drugih. Nažalost, onaj koji je trebao da na utakmici bude isključivo u službi fudbala, zaštite igre i poštovanja pravila - arbitar Petar Piper iz Čačka - dozvolio je sebi luksuz da iskoči u prvi plan. Zbog njegovih odluka, Novosađani su bili dovedeni u situaciji da, umesto da budu fokusirani na igru, mnogo više pričaju sa njim i da se hvataju za glave zbog njegovih (pr)ocena.\nTaksativno nabrajajući propuste sudije iz Čačka, to bi moglo da izgleda ovako: u 15. minutu, na očigled kompletnog auditorijuma na stadionu, ali i kraj TV ekrana, Milan Pavkov je u jednom duelu s Kovačevićem rukom sebi pružio pas, istrčavši pred golmana Kordića sam-samcijat. Stativa je sprečila da domaći tim već tada povede. U 22. minutu, visoki Bulatović je dugo vukao loptu, uposlio Smiljanića, a ovaj loptu uputio ka potonjem strelcu Mrkiću. Utisak je, posebno pojačan nakon pregledanog snimka, da je najbolji strelac Nišlija za korak bio ispred svih odbrambenih igrača crveno-belih, ali tako nije misila i sudijska trojka. Gol, ispostaviće se vradan sva tri boda, bio je priznat, piše Dnevnik.\nAko bismo donekle i mogli da se složimo s Piperom da je kod prvog žutog kartona koji je pokazao Novici Maksimoviću bilo elemenata za javnu opomenu, u 44. minutu to ne bismo mogli da kažemo. U duelu na polovini domaće ekipe bili su Arsić i Maksimović, koji je preskočio loptu i izborio se za bolju poziciju. Arsić je nastavio s kretanjem, baš kao i defanzivni vezista Novosađana, a u sledećem momentu domaći igrač je pao na zemlju, uhvativši se za lice. Bez sekunda razmišljanja, Piper je pokazao drugi žuti, a onda i crveni karton Maksimoviću. Analiza stručnjaka pokazaće koliko je (ne)opravdan bio potez čačanskog sudije, a Voša je ostala s igračem manje na terenu.\nVeć na početku nastavka, u 48. minutu, s klupe Vojvodine udaljen je inače mirni pomoćni trener Dragan Šarac. Šta je i na koji način prigovorio četvrtom sudiji Zoranu Širokom iz Smedereva - ne znamo, tek i on je isključen. Ostavši dosledan tome da bude u centru pažnje, Piper je počeo da, štiteći isključivo sebe, maše žutim kartonima, u slučaju Novosađana uglavnom zbog prigovora, pa ih je bilo teško sve evidentirati. Uglavnom, iako brojčano hendikepirana, Lalatovićeva ekipa ulagala je maksimalne napore ne bi li stigla do izjednačenja, a isto je činio i Radnički kako bi odbranio sva tri boda. Bilo je i tada nelogičnih sudijskih oduka (ili ih uopšte nije bilo), poput one kada je jedan domaći fudbaler pao posle duela i obema rukama uhvatio loptu. Međutim, prekida igre nije bilo, a isti fudbaler je, posle sekunda ili dva, odjednom ustao i nastavio s igrom. Kao da se ništa dogodilo nije! A, za identičnu situaciju i potez, u utakmici kvalifikacija za Ligu Evrope, podsećanja radi, Aleksandar Paločević bio je kažnjen žutim kartonom, piše Dnevnik.\nNedavno je, da podsetimo, FK Vojvodina, zbog lekarski konstatovanih povreda i bolesti igrača, negativno odgovorila na zahtev selektora da petorica njenih igrača budu u sastavu B reprezentacije Srbije za gostovanje u Kataru i tamo je otputovao samo u tom trenutku zdravi Vladimir Kovačević. Od tada se, čini se, promenio i odnos fudbalskih otaca naše zemlje prema Voši. Učestale su visoke novčane kazne zbog komentarisanja suđenja trenera Lalatovića i ponašanja ljudi bliskih klubu, a u tri od poslednjih pet utakmica Dušan Jovančić, Darko Puškarić i sada Novica Maksimović dobili su po dva žuta, odnosno crveni karton. Posebna priča vezana je za mlađe reprezentativne selekcije Srbije, gde se, posle dugo, dugo godina, odjednom nije moglo više naći mesta za mlade igrače kluba iz Novog Sada.\nNešto čudno je počelo da se dešava na relaciji FSS - FK Vojvodina, to je očigledno. Da li je na delu vrsta odgovora nacionalnog Saveza prema “neposlušnima” ili nešto drugo, pokazaće vreme, tek da je novosadska Stara dama preko noći postala jedan od najvećih problema u srpskom fudbalu, zaključak je koji se prosto nameće sam po sebi. Očekuje se najavljena reakcija Upravnog odbora novosadskog superligaša, njegovog predsednika Vojislava Gajića i predsednika Poslovnog tima Dragoljuba Zbiljića, na najnovija, ali i ukupna zbivanja. Ako ni zbog čega drugog, a ono zbog bogate tradicije i istorije kluba duge preko 102 godine, kao i zbog Vošinih navijača, piše Dnevnik.


Konstitutivna sednica Skupštine grada Beograda zakazana za sutra\nKonstitutivna sednica novog saziva Skupštine grada Beograda zakazana je za sutra, a na dnevnom redu je izbor verifikacionog odbora za potvrđivanje mandata odbornika i izbor predsednika i zamenika predsednika gradskog parlamenta.\nIzvor: FoNet, RTV Vojvodina\nSednici će, do izbora predsednika Skupštine, u skladu sa Zakonom o lokalnim izborima i Poslovnikom Skupštine grada Beograda, predsedavati najstariji odbornik.\nNa izborima 3. aprila lista oko Srpske napredne stranke (SNS) predsednika Srbije Aleksandra Vučića osvojila je najviše glasova i 48 odbornika u Skupštini Beograda koja broji ukupno 110 mesta.\nLista "Ujedinjeni za pobedu Beograda - Vladeta Janković" ima 26 odbornika, zeleno-leva koalicija "Moramo" 13, koalicija oko Socijalističke partije Srbije (SPS) osam, koalicija NADA sedam, a po četiri odbornika imaju Zavetnici i Dveri.\nPredsednik SPS Ivica Dačić izjavio je u četvrtak za RTV Vojvodina da će SPS i SNS formirati zajedničku vlast u Beogradu i da će predsednik parlamenta biti iz koalicije SPS-Jedinstvena Srbija, odnosno Nikola Nikodijević, koji je i do sada obavlja tu funkciju.


Ostale vesti, 25.10.2011, 11:07 AM\nWikiLeaks je privremeno obustavio objavljivanje tajnih dokumenata a kao razlog za ovakvu odluku osnivač organizacije Džulijan Asanž naveo je nedostatak finansija.\n“Primorani smo da privremeno obustavimo objavljivanje dok ne obezbedimo ekonomski opstanak,” kaže se u saopštenju WikiLeaks-a objavljenom u ponedeljak. “Skoro godinu dana borili smo se protiv nezakonite finansijske blokade. Naše bitke koštaju. Potrebna nam je vaša podrška da uzvratimo udarac.”\nU narednom periodu organizacija će se fokusirati na prikupljanje novčanih sredstava i borbu pravnim sredstvima kako bi se ukinula finansijska blokada koju su organizaciji “samovoljno i nezakonito” uveli Visa, MasterCard, Bank of America, PayPal i Western Union. Finansijska blokada organizacije koja je na snazi od decembra prošle godine, prema rečima osnivača WikiLeaks-a, skoro da je uništila organizaciju oduzevši joj 95% njenih regularrnih prihoda zbog čega je WikiLeaks izgubio na desetine miliona dolara. Ukoliko blokada ne bude ukinuta do kraja godine, WikiLeaks neće moći da nastavi sa svojim radom.\nMasterCard, Visa i PayPal blokirali su račune WikiLeaks-a nakon što je organizacija objavila stotine hiljada poverljivih dokumenata američke diplomatije i vojske, između ostalih i ona koja se odnose na ratove u Avganistanu i Iraku što je pokrenulo lanac diplomatskih skandala širom sveta. Pravni osnov za blokadu računa navodno leži u činjenici da su aktivnosti WikiLeaks-a nezakonite i da uslovi i pravila poslovanja ovih kompanija ne dozvoljavaju dalje pružanje usluga WikiLeaks-u. Tako je organizacija koja je imala 100000 dolara mesečnog prihoda od donacija ostala na svega nekoliko hiljada funti mesečno što nije dovoljno za njen normalan rad.\nWikiLeaks nije jedina žrtva okršaja sa američkom administracijom. Pristalice organizacije veruju da je i sudski proces koji se vodi protiv osnivača organizacije Džulijana Asanža koji je pod istragom švedskog tužilaštva zbog navodnog silovanja samo vid pritiska na organizaciju. Asanž se još uvek nalazi u Velikoj Britaniji gde pokušava da izbegne izručenje Švedskoj.


24. maj 2021. Predsednica Poslaničke grupe prijateljstva sa Meksikom i ambasador Meksika u Beogradu\nNa početku sastanka, predsednica Poslaničke grupe Ana Karadžić čestitala je ambasadoru na 75 godina od uspostavljanja diplomatskih odnosa Srbije i Meksika. Ona je navela da je Meksiko u najtežim trenucima pokazao da je iskren prijatelj, osvrćući se na raspad Jugoslavije, kada su mnoga konzularna predstavništva napustila Beograd i prekinule diplomatske odnose. „Nadamo se da će tradicionalno prijateljstvo i dobri odnosi biti obaveza i podstrek za još bolje i kvalitetnije odnose i saradnju u budućnosti, u obostranom interesu naših naroda“, istakla je poslanica. Karadžić se zahvalila i na podršci za održavanje 141. zasedanja Skupštine Interparlamentarne unije u Republici Srbiji, 2019. godine, na čijem čelu je bila Gabrijela Kuevas Baron, a iskoristila je priliku da se zahvali i na poštovanju teritorijalnog integriteta i suvereniteta Republike Srbije, u skladu sa rezolucijom 1244. Istakla je da će Srbija nastaviti da se zalaže za dalje intenziviranje odnosa, a da je intenziviranje saradnje moguće u oblasti trgovine, vojno-tehničkoj saradnji i turizmu. Ona je ukazala i na to da Poslanička grupa prijateljstva sa Meksikom u skupštini broji 30 članova, odnosno narodnih poslanika koji su pristupili ovoj Grupi.\nAmbasador se zahvalio na lepim rečima ističući da je ovo poseban dan za obe zemlje, s obzirom da 75 godina diplomatskih odnosa bez prekida predstavljaju dokaz iskrenog i čvrstog prijateljstva. Feliks je naveo da Srbija i Meksiko danas imaju razvijen politički dijalog, a da je kulturna razmena koju danas dve zemlje imaju, produkt intenzivnih parlamentarnih odnosa. Ambasador je dodao da će Meksiko nastaviti da podržava teritorijalni integritet i suverenitet Republike Srbije i iskoristio priliku da poslanike upozna sa parlamentarnim izbornim procesom koji se odvija u Meksiku. Naveo je da će, čim se formira Poslanička grupa prijateljstva sa Srbijom u meksičkom parlamentu, sa zadovoljstvom preuzeti ulogu posrednika u komunikaciji i ugovoriti susret dveju poslanički grupa. Ambasador je čestitao Srbiji na odličnim rezultatima u borbi protiv pandemije i u ime meksičkog parlamenta zahvalio se poslanicima na prilici da razgovaraju o daljem produbljivanju prijateljskih odnosa.\nSastanku su prisustvovali i članovi Poslaničke grupe prijateljstva sa Meksikom prof. dr Ljubiša Stojmirović i Velibor Stanojlović, koji su istakli sličnosti dva naroda i ukazali na veliko prijateljstvo Srbije i Meksika, koje nije bilo ugroženo u teškim trenucima, kojem su svedočile obe zemlje.


Uz pomoć e-Prijave registrovan stoti preduzetnik u APR-u | Beogradske vesti\nAgencija za privredne registre (APR) saopštila je danas da je, uz pomoć elektronski podnete prijave u APR-u, 2. marta registrovan stoti preduzetnik – Uroš Mijatović iz Krupnja, koji će se baviti konsultantskim aktivnostima u vezi sa poslovanjem i ostalim upravljanjem.\nU saopštenju se podseća na to da je u Agenciji za privredne registre od 1. januara uvedena nova, digitalna usluga – elektronska registracija preduzetnika.\nDa bi podneo E-prijavu preko aplikacije APR-a, podnosilac prijave mora imati elektronski potpis, kao i čitač smart kartice ili USB token.\nPošto se i naknada za ovu vrstu registracije plaća isključivo elektronski, podnosilac prijave mora biti u mogućnosti da plaćanje izvrši uz pomoć viza ili master platne kartice.\nI prilikom podnošenja e-Prijave, kao i u slučaju „papirne“ registracione prijave, korisnici imaju sve prednosti koje im pruža jednošalterski sistem registracije.\nPopunjavanjem neophodnih podataka u aplikaciji istovremeno se podnosi i prijava za paušalno oporezivanje, PDV evidentiranje, kao i obaveštenje Poreskoj upravi o isplaćivanju lične zarade. Uz to, unosom podataka za PIO fond korisnik se prijavljuje i Centralnom registru obaveznog socijalnog osiguranja.\nU prva dva meseca ove godine, osnovana su 1.492 privredna društva, za 12 odsto više nego u istom periodu 2017. godine, kao i 4.996 preduzetnika, što je za 14 odsto više u poređenju sa istim periodom prošle godine.\nPotpisan memorandum za rekonstrukciju pruge Beograd–Zagreb\nPrevious post:Potpisan memorandum za rekonstrukciju pruge Beograd–Zagreb\nNext post:Potpisan protokol o volontiranju sa fakultetima iz cele Srbije


NovaEnergija.net » slušni aparat slušni aparat – NovaEnergija.net\nHome Tags Posts tagged with "slušni aparat"\nKompanija “Apple” godinama radi na razvijanju slušnih aparata i aplikacija koje bi odgovarale iPhone-u. Na stranici ove kompanije možete naći dugu listu modela, koji odgovaraju zahtevima kompatibilnosti slušnog aparata Federalne komisije za komunikaciju. Na istoj stranici nalazi se i vodič za korišćenje drugih dostupnih funkcija koje su ugrađene u iOS softver, poput zatvorenih natpisa i treperećih upozorenja.\nPre nego što vam sajt “Apple” ukaže na određene modele slušnih aparata, potrebno je da detaljno razgovarate sa svojim lekarom o korišćenju tehnologije i o tome šta možete očekivati.\nSlušni aparati označeni natpisom “Made for iPhone” posebno su dizajnirani da rade na mobilnom hardveru “Apple”. Takvi su “iPhone 4s” i kasniji modeli (koji koriste makar iOS7), kao i mnogi “iPad” modeli i peta generacija “iPod Touch” ili kasniji. Osim što šalje zvuk poziva, muzike, podkastova, video snimaka i drugih izvora u slušne aparate, uređaj “Made for iPhone” može da poboljša sluh i na druge načine.\nKada se iOS uređaj bažično upari sa ovim vrstama slušnih aparata, nosilac može podesiti jačinu zvuka, proveriti stanje baterije i koristiti zvučna podešavanja da prilagodi jačinu zvuka posebnim situacijama. Takođe, kompanija “Apple” ističe svojstvo direktnog slušanja koje koristi mikrofon uređaja da poboljša i šalje razgovore i druge zvuke direktno slušnim aparatima.\nŠto se tiče korisnika Androida, Gugl je uneo slične karakteristike u svoje mobilne operativne sisteme. Međutim, različiti proizvođači telefona i tableta dodali su sopstvene alatke koje se razlikuju u zavisnosti od kompanije. Neki slušni aparati i aplikacije dizajnirani za program “Made for iPhone” funkcionišu i na uređajima koji koriste Android operativni sistem, a koje su napravili Gugl, HTC i Samsung. Na veb-sajtu Majkrosofta možete naći više informacija o kompatibilnosti slušnog aparata sa modelima telefona koji koriste Windows operativni sistem.\nDakle, divne vesti za one kojima je sluh oštećen a koji su u mogućnosti da ga unaprede naprednom tehnoligojom.\nSlušni aparat sada se može povezati sa pametnim telefonom was last modified: May 6th, 2017 by Ivana Karanović


Svečanosti otvaranja prisustvovao je predsednik Šahovskog saveza Srbije Dragan Lazić, a u ime Opštine Paraćin, koja je pokrovitelj manifestacije, festival je otvorila, takmičarima poželela dobrodošlicu i prvi potez za šahovskom tablom povukla predsednica Skupštine opštine Paraćin Slavica Jovanović.\nRadoje Marinković, direktor festivala, podseća da Paraćin ima izuzetno veliku šahovsku tradiciju, još iz vremena kad je Jugoslavija bila druga šahovska sila u svetu.\n- Bili smo prepoznatljivi u tadašnjoj Jugoslaviji, a to smo i sada. Ovaj festival je nadgradnja, on je jedan biser u šahovskim nadmetanjima, druženju i u samoj organizaciji, što je upravo i privuklo veliki broj takmičara iz celog sveta. Recimo, pored ostalih, imamo šahistu iz Čilea, što je prava retkost, kao i sudije iz inostranstva, što sve populariše opštinu Paraćin, a mi ćemo se svestrano truditi da to nastavimo – napiminje Marinković.\nEPIDEMIJA KOVIDA U PARAĆINU: Od početka meseca 37 novoinficiranih\n08. 07. 2021. u 18:52\nI ovo izdanje festivala, među najmasovnijim do sada, organizovali su Omladinski šahovski klub „Paraćin“ i Turistička organizacija te opštine, a glavni teret, kao i uvek, izneo je mr Saša Jevtić, predsednik OŠK „Paraćin“, zahvaljujući kome sve teče besprekorno. Prvi deo festivala traje do 16. jula i oba otvorena međunarodna turnira, A i B, igraju se na „Prestižu“. Od 17. jula festival menja lokaciju, pa se drugi deo održava u hotelu „Orbis“ i traje do kraja meseca. Tu će se igrati četiri zatvorena turnira za osvajanje normi za više međunarodne šahovske titule.\nKako je objasnio Saša Jevtić, Open A turnir igraju profesionalni igrači sa rejtingom od 2.100 poena i većim, ima ih oko 180, dok na Open B turniru učestvuje malo više od 160 šahista sa rejtingom do 2.100 poena. Novo je da se festival igra prvi put u dve sale na bazenima „Prestiž“. Najbolji igrač iz Srbije, inače, na Open A turniru je mladi reprezentativac i velemajstor Luka Budisavljević.\nPartije sa prvih dvadeset tabli se prenose uživo putem interneta, a vrlo brzo će biti dostupne i sve ostale partije Open A turnira.\nParaćin šah Šahovski savez Srbije Dragan Lazić Paraćin vesti Takmičenje u šahu


Kakva je mačka Kevin Panter – 32 poena i rekord karijere! CSKA četvrti put zaredom pao u Moskvi – Navijaci Srbija\nSudija tvrdi: Valjadolid oštećen! Mesi besan: Hteo je da me isključi iz El Klasika\nHome > Košarka > Kakva je mačka Kevin Panter – 32 poena i rekord karijere! CSKA četvrti put zaredom pao u Moskvi\nViše nikakve dileme nema – milanska Olimpija biće ozbiljan faktor u nokaut fazi Evrolige! Izgleda da je Etore Mesina konačno pronašao dobitnu kombinaciju i pravu formulu da Manekene pretvori u pobednički tim, jer će posle 29. kola biti drugoplasirani tim na tabeli Evrolige. Da li sami, da li sa Bajernom znaćemo u petak uveče, ali ovaj tim se ne šali i zaista izgleda kao neko ko bi mogao da se ozbiljno bori za evropsku krunu.\nNe pamti se da je CSKA bio u ovakvoj krizi u trećem milenijumu, a još manje da je poražen četiri puta zaredom kod kuće! Ovog puta možda i najlakše jer je na momente izgledalo da Armejci ne bi mogli da dobiju Olimpiju ni da se igralo još ovoliko.\nUtakmicu karijere odigrao je Kevin Panter. Kakva je mačka nekadašnji šuter Crvene zvezde! U paramparčad je razneo CSKA sa 32 poena (9/16 iz igre, 5/9 za tri), što mu je ujedno i rekord dosadašnje karijere u Evroligi. Šesti put u poslednjih jedanaest kola Panter je ubacio bar 20 poena, a svaki put u pomenutom intervalu imao je dvocifreni učinak! Ako se traži najbolji igrač milanskog sastava u ovom trenutku, onda je to definitivno Kevin Panter… Kakav bingo za platu od 750.000 dolara!\nOlimpija je poslala snažnu poruku da je došla samo po pobedu jer je prvu četvrtinu završila sa ogromnih 30:10! Posle 12 minuta utakmice rezultat je glasio 32:16, a 10 od tih 16 poena za CSKA ubacio je Majk Džejms. Na kraju ni strelac kakav je Džejms nije mogao da se nosi sa Panterovom šuterskom rapsodijom i stao je na 21 poenu. Jedan manje ubacio je Tornike Šengelija uz 10 skokova, dok je samo još Vil Klajburn bio dvocifren kod domaćina sa 10 poena. Ostali su imali šest poena ili manje…\nOlimpija je trijumf izgradila praktično na krilima furiozne prve četvrtine. Jer, CSKA jeste dobio drugu i poslednju deonicu, ali Manekenima je bilo važno samo da nastave da drže dvocifrenu razliku, a kako su Ševon Šilds i Zek Lidej bili raspoloženi da pomognu Panteru, to nije bio preveliki problem. U poslednji kvartal Olimpija je ušla s razlikom od 15 poena i domaćinom na samo 55, što je bilo dovoljno da se overi trijumf.\nCSKA je imao jednu od lošijih šuterskih večeri – uz samo 29 odsto za tri (9/31) i 46,3 odsto za dva (19/41), pa nije pomoglo ni to što su igrači Dimitrisa Itudisa nadskočili rivala u napadu i imali čak 18 ofanzivnih skokova od ukupno 39. Gosti su imali samo tri uhvaćene lopte manje, ali i upola manje u napadu od CSKA.\nTo svakako ne umanjuje utisak da Olimpija zaista igra odličnu košarku!\nMakabi Tel Aviv – Panatinaikos (u toku)\nTagged Kevin Panter KK CSKA Moskva Majk Džejms Olimpija Milano Tornike Šengelija\n„Ne možemo biti NEPOŠTENI…“ Partizan dobija sportskog direktora, Mijailović ubeđen da će crno-beli\nNica ne odbija poklone Monpeljea (VIDEO)


Dug Srbije uvećan za 285,6 miliona dolara, zbog jačanja dolara u poslednjih mesec dana\nIzvor\tEXPRES Juli 23, 2016\nDa će američka valuta jačati i u narednom periodu, a time i srpski dug u dolarima, nagoveštavaju i poslednji objavljeni makroekonomski podaci, koji ukazuju da američka ekonomija snažno napreduje, što je podstaklo nadanja da bi Fed mogao u ovoj godini da poveća kamate najmanje jednom.\nJavni dug Srbije u dolarima porastao je za skoro 290 miliona dolara u poslednjih mesec dana samo na osnovu toga što je u tom periodu američka valuta ojačala u odnosu na našu za 3,2 odsto.\nNa snažan rast privrede SAD ukazuje i prekjuče objavljeni izveštaj MMF, u kojem su SAD jedna od retkih privreda kojoj je MMF povećao prognozu rasta. Dolar, na drugoj strani, zadaje muke i evropskom tržištu budući da je u poslednjih mesec dana evro prema dolaru oslabio 2,59 odsto.\n« Island se izdigao iz pepela globalne finansijske krize KRAJ JEDNE VELIKE PREVARE: Herbalife priznao da je varao ljude »